cyanic-selkie/wikianc huggingface dataset:
ಸಿದ್ಧ ಆಹಾರ (ತ್ವರಿತ ಖಾದ್ಯ)
ರಸ್ತೆ-ಬದಿ ಮಾರಾಟಗಾರರು ಮತ್ತು ರಿಯಾಯಿತಿಗಳು
ವಿಶ್ವದಾದ್ಯಂತ ಸಾಂಪ್ರದಾಯಿಕ ಆಹಾರಗಳು ರಸ್ತೆ ಬದಿಯಲ್ಲಿ ಲಭ್ಯವಿವೆ. ಸಾಮಾನ್ಯವಾಗಿ, ಸ್ವತಂತ್ರ ಮಾರಾಟಗಾರರು ತಳ್ಳು-ಗಾಡಿಗಳು, ಮೇಜು, ಸಂಚಾರಿ-ಸರಳು ಕಾವಲಿ ಹಾಗೂ ಮೋಟಾರ್ ವಾಹನಗಳಲ್ಲಿ ಇಂತಹ ಸಣ್ಣಪ್ರಮಾಣದ ಅಂಗಡಿಗಳಲ್ಲಿ ಖಾದ್ಯಗಳನ್ನು ಸಿದ್ಧಪಡಿಸಿ ಮಾರುವರು. ಉದಾಹರಣೆಗೆ, ವಿಯೆಟ್ನಾಮ್‌ ಶಾವಿಗೆ ಮಾರಾಟಗಾರರು, ಮಧ್ಯ ಪ್ರಾಚ್ಯದಲ್ಲಿನ ಫಲಫೆಲ್‌ ಚಪ್ಪರಗಳು, ನ್ಯೂಯಾರ್ಕ್‌ ನಗರ ಹಾಟ್‌ಡಾಗ್‌ ಬಂಡಿಗಳು ಮತ್ತು (ಸುರಳಿ ರೊಟ್ಟಿಯಲ್ಲಿ ಮಾಂಸವಿಟ್ಟು ಬೇಯಿಸಿದ ಮೆಕ್ಸಿಕನ್ ತಿಂಡಿ ಮಾರುವ ವಾಹನಗಳು) ಟ್ಯಾಕೊ ಲಾರಿಗಳು. (ಫಿಲಿಫೈನ್ಸ್ ನಲ್ಲಿರುವ ಸಣ್ಣ ಆಹಾರ ಮಳಿಗೆಗಳು) ಟುರೊ-ಟುರೊ ಮಾರಾಟಗಾರರು (ಟಾಗಲಾಗ್‌ ಭಾಷೆಯಲ್ಲಿ ಹಂತದಿಂದ-ಹಂತಕ್ಕೆ ಎಂದರ್ಥ) ಫಿಲಿಪೀನ್ಸ್‌ ದೇಶದಲ್ಲಿ ಸರ್ವೇಸಾಮಾನ್ಯ. ಸಾಮಾನ್ಯವಾಗಿ, ಬೀದಿಬದಿ ತ್ವರೆಯ-ಖಾದ್ಯ ಅಂಗಡಿಗಳಲ್ಲಿ ಬಹಳಷ್ಟು ಹಾಗೂ ವಿಭಿನ್ನ ಆಯ್ಕೆಗಳಿವೆ. ಇದರಿಂದಾಗಿ ಹಾದುಹೋಕರ ಗಮನ ಸೆಳೆದು ಆಕರ್ಷಿಸಬಹುದಾಗಿದೆ.ಸ್ಥಳೀಯತೆ ಅವಲಂಬಿಸಿ, ಬಹಳಷ್ಟು ಬೀದಿಬದಿ ಖಾದ್ಯದಂಗಡಿಗಳಲ್ಲಿ ವಿಶಿಷ್ಟ ರೀತಿಯ ತ್ವರೆಯ-ಆಹಾರಗಳನ್ನು ತಯಾರಿಸಲಾಗುತ್ತದೆ. ಇದು ಸಂಬಂಧಿತ ನಗರದ ಸಾಂಸ್ಕೃತಿಕ ಅಥವಾ ಜನಾಂಗೀಯ ಸಂಪ್ರದಾಯವನ್ನು ಅವಲಂಬಿಸುತ್ತದೆ. ಕೆಲವು ಸಂಸ್ಕೃತಿಗಳಲ್ಲಿ ಬೀದಿಬದಿ ಅಂಗಡಿಗಳಲ್ಲಿ ಜನರಿಗೆ ಕಾಣುವಂತೆ-ಕೇಳಿಸುವಂತೆ ಬೆಲೆಗಳನ್ನು ಪದೇ ಪದೇ ಹೇಳಿ ಗ್ರಾಹಕರನ್ನು ಆಕರ್ಷಿಸಲಾಗುತ್ತದೆ. ಜೊತೆಗೆ ಒಂದಿಷ್ಟು ಸಂಗೀತ, ಅಥವಾ ಅನ್ಯ ರೀತಿಯ(ಬೀದಿ ನಾಟಕ) 'ಬೀದಿ ಬದಿಯ-ಅಭಿನಯದ'ಉಪಾಯವೂ ಉಂಟು. ಇವೆಲ್ಲವೂ ಸಹ ಗ್ರಾಹಕರನ್ನು ತಮ್ಮತ್ತ ಸೆಳೆಯುವ ತಂತ್ರಗಳಾಗಿವೆ. ಕೆಲವು ನಿದರ್ಶನಗಳಲ್ಲಿ, ಆಹಾರಕ್ಕಿಂತಲೂ ಈ ಮಾರಾಟ ತಂತ್ರಗಳೇ ಹೆಚ್ಚಾಗಿ ಗಮನ ಸೆಳೆಯುವುದುಂಟು. ಇಂತಹ ಮಾರಾಟಗಾರರೇ ಒಂದು ರೀತಿಯಲ್ಲಿ ಪ್ರವಾಸಿಗಳನ್ನು ಆಕರ್ಷಿಸುವರೆಂದರೆ ಅತಿಶಯೋಕ್ತಿ ಆಗಲಾರದು.
ಪಾಕಪದ್ಧತಿ
ಆಧುನಿಕ ವಾಣಿಜ್ಯ ತ್ವರಿತ ಅಹಾರವನ್ನು ಆಗಾಗ್ಗೆ ಹೆಚ್ಚಾಗಿ ಸಂಸ್ಕರಿಸಿ, ಕೈಗಾರಿಕಾ ಶೈಲಿಯಲ್ಲಿ ಸಿದ್ಧಪಡಿಸಲಾಗುತ್ತದೆ. ಉದಾಹರಣೆಗೆ, ನಿರ್ದಿಷ್ಟ, ಸೂಕ್ತ ಗುಣಮಟ್ಟದಲ್ಲಿ ಖಾದ್ಯಾಂಶಗಳ ಬಳಕೆ ಮತ್ತು ಸಿದ್ಧಪಡಿಸುವ ವಿಧಾನಗಳುಂಟು. ಇದನ್ನು ಸಾಮಾನ್ಯವಾಗಿ ಡಬ್ಬಗಳು ಅಥವಾ ಬಿಗಿ ಪ್ಲ್ಯಾಸ್ಟಿಕ್‌ನಲ್ಲಿ ಸುತ್ತಿಡಲಾಗುತ್ತದೆ. ಇದರಿಂದಾಗಿ ವೆಚ್ಚಗಳನ್ನು ಕಡಿಮೆಗೊಳಿಸಬಹಬಹುದು. ಹಲವು ತ್ವರಿತ ಆಹಾರ ತಯಾರಿಕೆಗಳಲ್ಲಿ, ಖಾದ್ಯಪಟ್ಟಿಯಲ್ಲಿರುವ ಅಂಶಗಳನ್ನು, ಕೇಂದ್ರೀಯ ಪೂರೈಕೆ ಘಟಕದಲ್ಲಿ ಸಾಮಾನ್ಯವಾಗಿ ಸಂಸ್ಕರಿಸಲಾದ ಅಂಶಗಳಿಂದ ತಯಾರಿಸಲಾಗುತ್ತದೆ. ನಂತರ ಅವುಗಳನ್ನು ಆಹಾರ ಕೇಂದ್ರಗಳಿಗೆ ರವಾನಿಸಲಾಗುತ್ತದೆ. ಇಲ್ಲಿ ಈ ವಸ್ತುಗಳನ್ನು ಪುನಃ ಬಿಸಿ ಮಾಡಿ, ಸಾಮಾನ್ಯವಾಗಿ ಮೈಕ್ರೊವೇವ್‌ ಅಥವಾ ಅದ್ದಿ ಕರಿಯುವ ಮೂಲಕ ಅಡುಗೆ ಮಾಡಲಾಗುತ್ತದೆ, ಅಥವಾ ಅಲ್ಪಾವಧಿಯಲ್ಲಿ ಈ ಖಾದ್ಯಾಂಶಗಳನ್ನು ಜೋಡಿಸಲಾಗುತ್ತದೆ. ಈ ಪ್ರಕ್ರಿಯೆಯಿಂದಾಗಿ ಉತ್ಪನ್ನದ ಸುಸಂಗತ ಗುಣಮಟ್ಟ ಕಾಯ್ದುಕೊಳ್ಳಬಹುದು. ಜೊತೆಗೆ, ಗ್ರಾಹಕರಿಗೆ ತಮಗೆ ಬೇಕಾದ ಉತ್ಪನ್ನಗಳನ್ನು ಕಳುಹಿಸಿ, ಅಂಗಡಿಗಳಲ್ಲಿ ಶ್ರಮ ಮತ್ತು ಉಪಕರಣದ ಖರ್ಚನ್ನು ಉಳಿಸಿಕೊಳ್ಳಬಹುದು.ವೇಗ, ಏಕರೂಪತೆ ಮತ್ತು ಕಡಿಮೆ ವೆಚ್ಚದ ಮೇಲೆ ಒತ್ತು ನೀಡಲಾಗುತ್ತದೆ. ಇದಕ್ಕಾಗಿ, ತಯಾರಿಸಲಾದ ತ್ವರಿತ ಆಹಾರ ಉತ್ಪನ್ನಗಳನ್ನು ಆಗಾಗ್ಗೆ ನಿರ್ದಿಷ್ಟ ರುಚಿ ಅಥವಾ ಸುಸಂಗತತೆ ಮತ್ತು ತಾಜಾತನ ಕಾಯ್ದುಕೊಂಡಿರುವ ಅಂಶಗಳಿಂದ ತಯಾರಿಸಲಾಗಿರುತ್ತದೆ.
ರೂಪಾಂತರಗಳು
ತ್ವರಿತ ಆಹಾರ ಎಂದಾಕ್ಷಣ, ಹ್ಯಾಂಬರ್ಗರ್‌ ಮತ್ತು ಕರಿದಿರುವ ತಿಂಡಿಗಳಂತಹ ಸಾಂಪ್ರದಾಯಿಕ ಅಮೆರಿಕನ್‌ ತ್ವರಿತ ಆಹಾರ ನೆನಪಾದರೂ, ಪಶ್ಚಿಮ ಗೋಲಾರ್ಧದಲ್ಲಿ ವ್ಯಾಪಕ ಜನಪ್ರಿಯತೆ ಗಳಿಸಿರುವ ತ್ವರಿತ ಆಹಾರ ರೂಪಗಳೂ ಇವೆ.ಖಾದ್ಯ ಆಹಾರಗಳನ್ನು ಕಟ್ಟಿ ಮಾರುವ ಚೀನೀ ಆಹಾರ ಕೇಂದ್ರಗಳೂ ಸಹ ವಿಶಿಷ್ಟ ಜನಪ್ರಿಯತೆ ಗಳಿಸಿವೆ. ಅವು ಸಾಮಾನ್ಯವಾಗಿ ಕರಿದಿರುವ ವಿಭಿನ್ನ ಏಷ್ಯನ್‌ ಶೈಲಿಯ ಆಹಾರ (ಆದರೆ ಯಾವಾಗಲೂ ಚೀನೀ ಅಲ್ಲ) ಮಾರಾಟವಾಗುತ್ತದೆ. ಬಹಳಷ್ಟು ಆಯ್ಕೆಗಳು ಅಕ್ಕಿ ಅಥವಾ ಮಾಂಸದ ಶಾವಿಗೆಯ ರೂಪದಲ್ಲಿವೆ. ಕೆಲವು ನಿದರ್ಶನಗಳಲ್ಲಿ ಆಹಾರವನ್ನು (ಸ್ಕ್ಯಾಂಡೇವಿನಿಯನ್ ಬಫೆ ಊಟದ ವಿಧಾನ)smörgåsbord ಅಥವಾ ಕೆಲವೊಮ್ಮೆ ಸ್ವಸಹಾಯ ಪದ್ಧತಿಯಾಗಿ ಪ್ರಸ್ತುತಗೊಳಿಸಲಾಗುತ್ತದೆ. ಗ್ರಾಹಕರು ತಾವು ಕೊಂಡುಕೊಳ್ಳುವ, ತುಂಬುವ ಡಬ್ಬದ ಗಾತ್ರವನ್ನು ಆಯ್ದು, ಅದರಲ್ಲಿ ತಮಗೆ ಬೇಕಾದ ಆಹಾರವನ್ನು ತುಂಬಿಸಿಕೊಳ್ಳಬಹುದು. ಒಂದೇ ಡಬ್ಬದಲ್ಲಿ ಹಲವು ಖಾದ್ಯ ಅಯ್ಕೆಗಳನ್ನು ತುಂಬಿಸುವುದು ಸಾಮಾನ್ಯ. ಕೆಲವು ಅಂಗಡಿಗಳಲ್ಲಿ ಖಾದ್ಯದ ಬದಲಿಗೆ ತೂಕದ ಪ್ರಕಾರ ಬೆಲೆ ನಿಗದಿಪಡಿಸುತ್ತವೆ. ಇಂತಹ ಆಹಾರ ಕೇಂದ್ರಗಳಲ್ಲಿ ಹಲವು, ಕನಿಷ್ಠ ಮೊತ್ತಕ್ಕಿಂತಲೂ ಹೆಚ್ಚಿನ ಖಾದ್ಯಗಳನ್ನು ಕೊಂಡಲ್ಲಿ ಗ್ರಾಹಕರಿರುವಲ್ಲಿ ಉಚಿತ ರವಾನೆ ಸೌಲಭ್ಯ ಒದಗಿಸುತ್ತವೆ. ಇತ್ತೀಚೆಗೆ, ಚಿತ್ರಾನ್ನವೂ ಸಹ ಅಪಾರ ಜನಪ್ರಿಯತೆ ಗಳಿಸುತ್ತಿದೆ. ಜಪಾನ್‌ನಲ್ಲಿ ತಯಾರಿಸಲಾದ ತ್ವರಿತ ಆಹಾರದ (ಜಪಾನಿ ಭಾಷೆಯಲ್ಲಿ bentō ಎನ್ನಲಾಗುವುದು) ರೂಪವಾದ ಈ ಚಿತ್ರಾನ್ನವು ಸಾಮಾನ್ಯವಾಗಿ ಬಹಳ ತಣ್ಣಗಿರುವ, ಅಂಟಾದ ಅನ್ನ. ಇದಕ್ಕೆ ರುಚಿಯಾದ ಸಿಹಿ ಅಕ್ಕಿ ಹುಳಿರಸ ಮಿಶ್ರಣ ಮಾಡಿ, ಮೇಲ್ಭಾಗದಲ್ಲಿ ಮೀನು ಸೇರಿಸಿ ಬಡಿಸಲಾಗುತ್ತದೆ. ಪಶ್ಚಿಮ ಗೋಲಾರ್ಧದಲ್ಲಿ, ಇದನ್ನು ನೊರಿ (ಒಣಗಿಸಿದ ಲೇವರ್ (ಕಡಲ ಪಾಚಿ‌) ಒಂದಿಗೆ ಸೇರಿಸಿ ಮಾಡಿ ಬಡಿಸಲಾಗುತ್ತದೆ. ಭರ್ತಿ ಮಾಡಲು ಮೀನು, ಕೋಳಿ ಅಥವಾ ಸೌತೆಕಾಯಿ ಬಳಸಲಾಗುತ್ತದೆ. ಪಿಝ್ಝಾ ಅಮೆರಿಕಾ ಸಂಯುಕ್ತ ಸಂಸ್ಥಾನದಲ್ಲಿ ಸರ್ವೇಸಾಮಾನ್ಯ ತ್ವರಿತ ಆಹಾರ. ಪಾಪಾ ಜಾನ್ಸ್‌, ಡಾಮಿನೊಸ್‌ ಪಿಝ್ಝಾ, ಸಬರೊ ಹಾಗೂ ಪಿಝ್ಝಾ ಹಟ್‌ ಪ್ರಮುಖ ಪಿಝ್ಝಾ ಮಳಿಗೆಗಳಾಗಿವೆ.  ಸಂಪ್ರದಾಯಿಕ ಪಿಝ್ಝಾ ಕೇಂದ್ರಗಳಿಗಿಂತ ಭಿನ್ನವಾಗಿರುವ ಈ ಮಳಿಗೆಗಳಲ್ಲಿ ಖಾದ್ಯಪಟ್ಟಿ ಬಹಳ ಸೀಮಿತವಾಗಿ, ಪ್ರಮಾಣಿತವಾಗಿರುತ್ತವೆ. ನಿಗದಿತ ಸಮಯಾವಧಿಯೊಳಗೆ ಗ್ರಾಹಕರ ಮನೆಗೆ ಪಿಝ್ಝಾ ರವಾನೆ ಮಾಡುವ ಸೌಲಭ್ಯವೂ ಇದೆ.ತುರ್ಕಿ ಮತ್ತು ಲೆಬನಾನ್‌ನಂತಹ ಮಧ್ಯಪ್ರಾಚ್ಯ ದೇಶಗಳಲ್ಲಿ ಕಬಾಬ್‌ ಕೇಂದ್ರಗಳು ಸಹ ಒಂದು ರೀತಿಯ ತ್ವರಿತ ಆಹಾರ ಕೇಂದ್ರಗಳಾಗಿವೆ.  ಮಾಂಸ ಸಂಸ್ಕರಣಾ ಹೋಟೆಲ್‌ನಿಂದ ಸುಟ್ಟ ಮಾಂಸವನ್ನು ತಂದು ಹೆರೆದು, ಬೆಚ್ಚಗೆ ಮಾಡಲಾದ ಬ್ರೆಡ್‌ ಹಾಗೂ ಪಚಡಿ, ಜೊತೆಗೆ ದ್ರವರೂಪಿ ವ್ಯಂಜನ ಮತ್ತು ಇನ್ನೂ ಹೆಚ್ಚುವರಿ ವ್ಯಂಜನದೊಂದಿಗೆ ಬಡಿಸಲಾಗುವುದು.  ಈ ಡೊನೆರ್‌ ಕಬಾಬ್‌ಗಳು ಅಥವಾ (ಸರಳುಗಳ ಮೇಲೆ ಬೇಯಿಸಿದ ಮಾಂಸ ಖಾದ್ಯ)ಷವರ್ಮಾಗಳು ಕಂಬಿಗಳಿಗೆ ಫೋಣಿಸಲಾದ ಮಾಂಸದ ಷೀಷ್‌ ಕಬಾಬ್‌ಗಳಿಗಿಂತಲೂ ಭಿನ್ನವಾಗಿವೆ.  ವಿಶ್ವದಲ್ಲೆಲ್ಲೆಡೆ ಕಬಾಬ್‌ ಅಂಗಡಿಗಳಿವೆ. ವಿಶಿಷ್ಟವಾಗಿ ಯುರೋಪ್‌, ನ್ಯೂಜೀಲೆಂಡ್‌ ಮತ್ತು ಆಸ್ಟ್ರೇಲಿಯಾ ದೇಶಗಳಲ್ಲಿ ಕಬಾಬ್‌ಗಳು ಲಭ್ಯ. ಆದರೆ ಅಮೆರಿಕಾ ಸಂಯುಕ್ತ ಸಂಸ್ಥಾನಗಳಲ್ಲಿ ಅವು ವಿರಳ. ಆಸ್ಟ್ರೇಲಿಯಾ, ನ್ಯೂಜೀಲೆಂಡ್‌ ಹಾಗೂ ಯುನೈಟೆಡ್‌ ಕಿಂಗ್ಡಮ್‌ ದೇಶಗಳಲ್ಲಿ ಮೀನು ಮತ್ತು ಚಿಪ್‌ ಅಂಗಡಿಗಳು ಜನಪ್ರಿಯ ತ್ವರಿತ ಆಹಾರ ಕೇಂದ್ರಗಳಾಗಿವೆ. ಮೀನನ್ನು ಚೆನ್ನಾಗಿ ಕುಟ್ಟಿ ನಂತರ ಕರಿಯಲಾಗುತ್ತದೆ.
ಡಚ್‌(ನೆದರ್ಲೆಂಡ್‌) ಜನರದ್ದು ತಮ್ಮದೇ ಆದ ತ್ವರಿತ ಆಹಾರ ರೀತಿಗಳಿವೆ. ಡಚ್‌ ತ್ವರಿತ ಆಹಾರದಲ್ಲಿ ಸಾಮಾನ್ಯವಾಗಿ ಫ್ರೆಂಚ್ ಫ್ರೈಸ್‌ (ಫ್ರಿಯೆಟ್‌ ಅಥವಾ ಪಟಾಟ್‌ ಎನ್ನಲಾಗುತ್ತದೆ) ಜೊತೆಗೆ ದ್ರವರೂಪೀ ವ್ಯಂಜನ ಮತ್ತು ಮಾಂಸ ಉತ್ಪನ್ನವನ್ನೂ ಸೇರಿಸಲಾಗುತ್ತದೆ. ಮೆಯೊನೇಯಿಸ್ ಎಂಬುದು ಫ್ರೆಂಚ್‌ ಫ್ರೈಸ್ ಜತೆ ಬಳಸಲಾದ ಸಾಮಾನ್ಯ ದ್ರವರೂಪೀ ವ್ಯಂಜನ. ಇದಲ್ಲದೆ ಕೆಚಪ್‌ ಅಥವಾ ಹೆಚ್ಚು ಖಾರ ಇರುವ ಕೆಚಪ್‌, ಕಡಲೇಕಾಯಿ ವ್ಯಂಜನ ಅಥವಾ ಪಿಕ್ಯಾಲಿಲಿ ಸಹ ಬಳಸಬಹುದಾಗಿದೆ. ಕೆಲವೊಮ್ಮೆ ಕರಿದಿರುವ ಪದಾರ್ಥಗಳನ್ನು speciaal (ವಿಶೇಷ): ಮೆಯೊನೇಯಿಸ್‌, ಇದರೊಂದಿಗೆ ಖಾರ ಮಿಶ್ರಿತ ಕೆಚಪ್‌ ಮತ್ತು ಲೇಪಿತ ಈರುಳ್ಳಿಗಳು; ಹಾಗೂ oorlog  (ಅರ್ಥ- "ಯುದ್ಧ"): ಮೆಯೊನೇಯಿಸ್‌ ಮತ್ತು ಕಡಲೇಕಾಯಿ ವ್ಯಂಜನ (ಕೆಲವೊಮ್ಮೆ ಕೆಚಪ್‌ ಮತ್ತು ಕತ್ತರಿಸಿದ ಈರುಳ್ಳಿಗಳು) ವ್ಯಂಜನಗಳೊಂದಿಗೆ ಬಡಿಸಲಾಗುತ್ತದೆ.ಈ ಮಾಂಸದ ಉತ್ಪನ್ನವು ಸಾಮಾನ್ಯವಾಗಿ ಚೆನ್ನಾಗಿ ಕರಿದಿರುವ ಕುರುಕಲು ತಿಂಡಿಯಾಗಿರುತ್ತದೆ. ಇದರಲ್ಲಿ ಫ್ರಿಕಾಂಡೆಲ್‌ (ಚೆನ್ನಾಗಿ ಕರಿದಿರುವ ಚರ್ಮರಹಿತ ಕೊಚ್ಚು ಮಾಂಸ ಸಾಸೇಜ್‌) ಹಾಗೂ ಕ್ರೊಕೆಟ್‌ (ಬ್ರೆಡ್ ತುಂಡುಗಳಿಂದ ಮುಚ್ಚಲಾದ, ಚೆನ್ನಾಗಿ ಕರಿದ ಮಾಂಸ ರಾಗೂಟ್‌) ಸೇರಿರುತ್ತವೆ.
ವ್ಯವಹಾರ
ಅಮೆರಿಕಾ ಸಂಯುಕ್ತ ಸಂಸ್ಥಾನವೊಂದರಲ್ಲೇ, ಗ್ರಾಹಕರು 2000 ರಲ್ಲಿ ತ್ವರಿತ ಆಹಾರಕ್ಕಾಗಿಯೇ $100 ದಶಲಕ್ಷದಷ್ಟು ಹಣ ಖರ್ಚು ಮಾಡಿದರು. (1970ರಲ್ಲಿ $6 ದಶಲಕ್ಷ ಹಣ ತ್ವರಿತ ಖಾದ್ಯಕ್ಕಾಗಿ ಖರ್ಚು ಮಾಡುತ್ತಿದ್ದರು). ತ್ವರಿತ ಆಹಾರ ಕೇಂದ್ರಗಳಲ್ಲಿ ಮಾರಾಟವು 2006ರಲ್ಲಿ $ 142 ಶತಕೋಟಿಯಷ್ಟು ತಲುಪಲಿದೆ, ಇದು 2005ರ ಅಂಕಿಅಂಶಕ್ಕಿಂತಲೂ 5%ರಷ್ಟು ಹೆಚ್ಚಾಗಲಿದೆಯೆಂದು ರಾಷ್ಟ್ರೀಯ ಭೋಜನಾ ಕೇಂದ್ರಗಳ ಸಂಘವು ಮುನ್ನಂದಾಜು ಮಾಡಿದೆ. ಇದಕ್ಕೆ ಹೋಲಿಸಿದರೆ, ಆಹಾರ ಕ್ಷೇತ್ರದ ಪೂರ್ಣಪ್ರಮಾಣದ ಅಹಾರ ಕೇಂದ್ರಗಳು $173 ಶತಕೋಟಿಯಷ್ಟು ಮಾರಾಟವಾಗಲಿದೆಯೆಂದು ಮುನ್ನಂದಾಜು ಮಾಡಲಾಗಿದೆ. ತ್ವರಿತ ಅಹಾರವು ತನ್ನ ಮಾರುಕಟ್ಟೆ ಪಾಲನ್ನು ಫಾಸ್ಟ್‌ ಕ್ಯಾಷುಯಲ್‌ ಆಹಾರ ಕೇಂದ್ರಗಳಿಗೆ ಬಿಟ್ಟುಕೊಡುತ್ತಿದೆ. ಇಂತಹ ಆಹಾರ ಕೇಂದ್ರಗಳಲ್ಲಿ ವಿಭಿನ್ನ ಶೈಲಿಯ ಹಾಗೂ ದುಬಾರಿ ಬೆಲೆಯ ಪಾಕಪದ್ಧತಿಗಳು ಲಭಿಸುತ್ತವೆ.
ಜಾಗತೀಕರಣ
2006ರಲ್ಲಿ ಜಾಗತಿಕ ತ್ವರಿತ ಆಹಾರ ಮಾರುಕಟ್ಟೆಯು 4.8%ರಷ್ಟು ಬೆಳೆದು, 102.4 ಶತಕೋಟಿ ಡಾಲರ್‌ಗಳಷ್ಟು ಮೌಲ್ಯ ತಲುಪಿತು. ಪ್ರಮಾಣದ ವಿಚಾರದಲ್ಲಿ ಸುಮಾರು 80.3 ಶತಕೋಟಿಯಷ್ಟು ಖಾದ್ಯಗಳನ್ನು ಕೊಳ್ಳಲಾಯಿತು. ಭಾರತದಲ್ಲೇ ತ್ವರಿತ ಆಹಾರ ಕ್ಷೇತ್ರವು ವರ್ಷಕ್ಕೆ 41%ರಷ್ಟು ವೃದ್ಧಿ ಕಾಣುತ್ತಿದೆ. ಮೆಕ್ಡೊನಾಲ್ಡ್ಸ್‌ ಆಹಾರ ಕೇಂದ್ರವು ಆರು ಖಂಡಗಳಲ್ಲಿ, 126 ದೇಶಗಳಲ್ಲಿ ವ್ಯವಹಾರ ನಡೆಸುತ್ತಿದೆ. ವಿಶ್ವದಾದ್ಯಂತ 31,000 ಆಹಾರ ಕೇಂದ್ರಗಳನ್ನು ನಡೆಸುತ್ತಿದೆ. 1990ರ ಜನವರಿ 31ರಂದು, ಮೆಕ್ಡೊನಾಲ್ಡ್ಸ್‌ ಮಾಸ್ಕೊದಲ್ಲಿ ಆಹಾರ ಕೇಂದ್ರವನ್ನು ಸ್ಥಾಪಿಸಿತು. ಮೊದಲ ದಿನವೇ ಹೆಚ್ಚು ಗ್ರಾಹಕ ಸೇವೆ ಮತ್ತು ವ್ಯಾಪಾರ ಗಳಿಸಿ ದಾಖಲೆ ಮುರಿಯಿತು. ಮೆಕ್ಡೊನಾಲ್ಡ್ಸ್‌ನ ಮಾಸ್ಕೊ ಮಳಿಗೆಯು ಇಂದು ವಿಶ್ವದಲ್ಲೇ ಅತಿ ಜನನಿಬಿಡ ಆಹಾರ ಕೇಂದ್ರವಾಗಿದೆ. ಮೆಕ್ಡೊನಾಲ್ಡ್ಸ್‌ನ ಅತಿ ದೊಡ್ಡ ಅಂಗಡಿಯು ಚೀನಾ ಜನತಾ ಗಣರಾಜ್ಯದ ರಾಜಧಾನಿ ಬೀಜಿಂಗ್‌ನಲ್ಲಿದೆ. ವಿಶ್ವದೆಲ್ಲೆಡೆ ಇತರೆ ಹಲವು ತ್ವರಿತ ಆಹಾರ ಕೇಂದ್ರಗಳಿವೆ. ಬರ್ಗರ್ ಕಿಂಗ್‌ 65 ದೇಶಗಳಲ್ಲಿ 11,100ಕ್ಕಿಂತಲೂ ಹೆಚ್ಚು ಆಹಾರ ಕೇಂದ್ರಗಳನ್ನು ನಡೆಸುತ್ತಿದೆ. ಕೆಎಫ್‌ಸಿ 25 ದೇಶಗಳಲ್ಲಿ ವ್ಯವಹಾರ ನಡೆಸುತ್ತಿದೆ. ಸಬ್ವೇ ಎಂಬುದು ವಿಶ್ವದಲ್ಲೇ ಅತಿ ವೇಗವಾಗಿ ಬೆಳೆಯುತ್ತಿರುವ ಅಧಿಕೃತ ಗುತ್ತಿಗೆದಾರ ಉದ್ದಿಮೆಯಾಗಿದೆ. ಮೇ 2009ರಲ್ಲಿ ಸಬ್ವೇ 90 ದೇಶಗಳಲ್ಲಿ ಸುಮಾರು 39,129 ಆಹಾರ ಕೇಂದ್ರಗಳನ್ನು ನಿರ್ವಹಿಸುತ್ತಿತ್ತು. ಅಮೆರಿಕಾ ದೇಶದ ಹೊರಗೆ ಮೊದಲ ಆಹಾರ ಕೇಂದ್ರವನ್ನು 1984ರ ಡಿಸೆಂಬರ್‌ ತಿಂಗಳಲ್ಲಿ ಬಹರೇನ್‌ ದೇಶದಲ್ಲಿ ಸ್ಥಾಪಿಸಲಾಯಿತು. ಫಿಝ್ಝಾ ಹಟ್‌ 97 ದೇಶಗಳಲ್ಲಿ ಅಂಗಡಿಗಳನ್ನು ಅರಂಭಿಸಿ ನಡೆಸುತ್ತಿದೆ, ಚೀನಾದಲ್ಲಿ 100 ಸ್ಥಳಗಳಲ್ಲಿ ಪಿಝ್ಝಾ ಹಟ್‌ ಅಂಗಡಿಗಳಿವೆ. ಟ್ಯಾಕೊ ಬೆಲ್‌ ಅಮೆರಿಕಾ ಸಂಯುಕ್ತ ಸಂಸ್ಥಾನಗಳಲ್ಲಿ ಅಲ್ಲದೆ 12 ದೇಶಗಳಲ್ಲಿ 278 ಆಹಾರ ಕೇಂದ್ರಗಳನ್ನು ನಡೆಸುತ್ತಿದೆ.
ಟೀಕೆ
ಕ್ಯಾಲೊರಿ ಅಂಶ, ಕೊಬ್ಬಿನ ಅಂಶ ಮತ್ತು ಗಾತ್ರಗಳ ವಿಚಾರದ ಬಗ್ಗೆ ಸೆಂಟರ್‌ ಫಾರ್‌ ಸೈಯನ್ಸ್‌ ಇನ್‌ ದಿ ಪಬ್ಲಿಕ್‌ ಇಂಟರೆಸ್ಟ್‌ ಸೇರಿದಂತೆ ಹಲವು ಗ್ರಾಹಕ ಸಂಘಗಳಿಂದ ಈ ತ್ವರಿತ ಆಹಾರ ಕೇಂದ್ರಗಳು ತೀವ್ರ ಟೀಕೆ ಎದುರಿಸುತ್ತಿವೆ. 2001ರಲ್ಲಿ, ಎರಿಕ್‌ ಷ್ಲಾಸರ್‌ರ 'ಫಾಸ್ಟ್‌ ಫುಡ್‌ ನೇಷನ್‌ ' ತನಿಖಾ ಕಾರ್ಯವು ಆಧಾರದಿಂದ ಮೇಲ್ಪಂಕ್ತಿಯ ವರೆಗೂ ತ್ವರಿತ ಆಹಾರ ಸಂಸ್ಕೃತಿ ಕುರಿತು ಅಮೆರಿಕನ್ನರಿಗೆ ವಿಸ್ತೃತ ಮಾಹಿತಿ ನೀಡಿತು. 2008ರಲ್ಲಿ, ಸೀಸರ್‌ ಬಾರ್ಬರ್‌ ಎಂಬವರು ತಮ್ಮ ಶರೀರ ಹೆಚ್ಚು ಸ್ಥೂಲವಾಗಲು ಈ ತ್ವರಿತ ಆಹಾರ ಕೇಂದ್ರಗಳೇ ಕಾರಣ ಎಂದು, ಇಂತಹ ಹಲವು ಕೇಂದ್ರಗಳ ವಿರುದ್ಧ ಮೊಕದ್ದಮೆ ಹೂಡಲು ಯತ್ನಿಸಿದರು. ಈ ಮೊಕದ್ದಮೆಯು ನ್ಯಾಯಾಲಯದ ಮುಂದೆ ಹಾಜರಾಗಲಿಲ್ಲ. ಚಿರಪರಿಚಿತ ನಗರವಲಯದ ಐತಿಹ್ಯ ಅನುಭದ ಕಥೆಗಳಲ್ಲಿ ತ್ವರಿತ ಆಹಾರದ ವೃತ್ತಾಂತಗಳ ನಿರೂಪಣೆಯಾಗಿದೆ.ಇದರ ಪ್ರಮುಖತೆಯಿಂದಾಗಿ, ತ್ವರಿತ ಆಹಾರದ ಬಗ್ಗೆ ಇಂದಿನ ಗ್ರಾಹಕರು ವಿಶಿಷ್ಟವಾಗಿ ತಮ್ಮ ಮಕ್ಕಳೊಂದಿಗೆ ಚಂಚಲತೆಯ (ಇದರಲ್ಲಿ ಬಹುಮಟ್ಟಿಗೆ ತಪ್ಪಿತಸ್ಥತೆಯ) ಮನೋಭಾವ ಹೊಂದಿರುತ್ತಾರೆ ಎಂಬುದನ್ನು ಸಮಾಜ ವಿಜ್ಞಾನಿಗಳು ಎತ್ತಿ ತೋರಿಸಿದ್ದಾರೆ. ಈ ತಪ್ಪಿತಸ್ಥ ಭಾವನೆಯನ್ನು ಸಂಸ್ಕರಿಸಲಾದ ಆಹಾರದ ಮೇಲೆ ಹೊರಿಸಲಾಗಿರುತ್ತದೆ. ಇಲ್ಲಿ ಆಹಾರ ಕೆಟ್ಟುಹೋಗುವುದು ಹಾಗೂ ನಿರೀಕ್ಷಿತ ಗುಣಮಟ್ಟ ಕಾಯ್ದುಕೊಳ್ಳುವಲ್ಲಿ ವೈಫಲ್ಯದ ಕಥೆಗಳನ್ನು ಬಹಳಷ್ಟು ನಂಬಲಾಗಿದೆ.ತ್ವರಿತ ಆಹಾರದಿಂದ ಆರೋಗ್ಯದ ಮೇಲೆ ಉಂಟಾಗುವ ಪರಿಣಾಮಗಳಿಂದಾಗಿ, ನಿಧಾನಗತಿಯಲ್ಲಿ ಸೇವಿಸುವ ಆಹಾರ ಅಥವಾ ಸ್ಥಳೀಯ ಆಹಾರ ಬಳಕೆಯು ಹೆಚ್ಚಾಗತೊಡಗಿತು. ಈ ಚಳವಳಿಯು ಸ್ಥಳೀಯ ಪಾಕಪದ್ಧತಿಗಳು ಮತ್ತು ಆಹಾರ ಪದಾರ್ಥಗಳನ್ನು ಉಳಿಸಿ, ತ್ವರಿತ ಆಹಾರದ ಪರ ನಿಲ್ಲುವ ಯಾವುದೇ ಕಾನೂನು ಅಥವ ನಿಯಮವನ್ನು ನೇರವಾಗಿ ವಿರೋಧಿಸುವ ಇಂಗಿತ ಹೊಂದಿದೆ. ಸಮೃದ್ಧ, ಆಗಷ್ಟೇ ಕೊಯ್ಲು ಮಾಡಿರುವ ವಿವಿಧ ಪೌಷ್ಟಿಕಾಂಶಗಳನ್ನು ಹೊಂದಿರುವ, ಹಾಗೂ ಸವಿರುಚಿಯುಳ್ಳ ಸ್ಥಳೀಯ, 'ನಿಧಾನಗತಿಯ' ಆಹಾರ ಕುರಿತು ಅದರ ಪರ ವಾದಿಸುವವರು ಗ್ರಾಹಕರಿಗೆ ತಿಳಿಯಪಡಿಸಲು ಯತ್ನಿಸುತ್ತಿದ್ದಾರೆ. ಜಪಾನಿನಲ್ಲಿ, ಆಹಾರ ಪೌಷ್ಟಿಕಾಂಶ ಮತ್ತು ಉತ್ಪಾದನೆಯ ಬಗ್ಗೆ ಷೊಕುಯಿಕು ಶಿಕ್ಷಣದ ಮೇಲೆ ಒತ್ತು ನೀಡಲಾಗಿದೆ. ಸರ್ಕಾರವು ವೈಯಕ್ತಿಕ ನಿರ್ಧಾರಗಳ ವಿರುದ್ಧ ಯಾವುದೇ ಕ್ರಮ ತೆಗೆದುಕೊಳ್ಳದು, ಆದರೆ, ತಮ್ಮ ಆಹಾರ ಎಲ್ಲಿಂದ ಬರುತ್ತದೆ ಎಂಬ ಬಗ್ಗೆ ಪ್ರತಿಯೊಬ್ಬ ನಾಗರಿಕರೂ ತಿಳಿದು ಅರ್ಥ ಮಾಡಿಕೊಳ್ಳುವರೆಂದು ಖಾತರಿಪಡಿಸಲಿದೆ.
ಸೀಸರ್‌ ಬಾರ್ಬರ್‌ ವಿವಾದ
ಸೀಸರ್‌ ಬಾರ್ಬರ್‌ (ಜನನ 1945) ಮೆಕ್ಡೊನಾಲ್ಡ್ಸ್‌, ಬರ್ಗರ್‌ ಕಿಂಗ್‌, ವೆಂಡೀಸ್‌ ಮತ್ತು ಕೆಎಫ್‌ಸಿಯಂತಹ ತ್ವರಿತ ಆಹಾರ ಉದ್ದಿಮೆಗಳ ವಿರುದ್ಧ ಮೊಕ್ಕದಮೆ ಹಾಕಿದ ಒಬ್ಬ ಅಮೆರಿಕನ್ ಪ್ರಜೆ. ಈ ಭೂಪ ತಾನು ಈ ಆಹಾರ ಕೇಂದ್ರಗಳ ಉತ್ಪನ್ನಗಳನ್ನು ತಿನ್ನುವ ಚಟ ಬೆಳೆಸಿಕೊಂಡು ದಢೂತಿ ಶರೀರ ಬೆಳೆಸಿಕೊಳ್ಳುವಂತಾಯಿತು ಎಂಬ ಆರೋಪವನ್ನು ಈ ಎಲ್ಲಾ ಆಹಾರ ಕೇಂದ್ರಗಳ ವಿರುದ್ಧ ಆರೋಪ ಹೊರಿಸಿದ್ದಾನೆ.ಮೊಕದ್ದಮೆ ಹೂಡುವ ಸಮಯ, 57 ವರ್ಷ ವಯಸ್ಸಿನ ಸೀಸರ್‌ನ ದೇಹ ತೂಕ 272 ಪೌಂಡ್‌ಗಳಷ್ಟಿತ್ತು (123 ಕಿಲೊಗ್ರಾಮ್‌ಗಳು). ವೈದ್ಯಕೀಯವಾಗಿ ಸ್ಥೂಲಕಾಯದವನಾಗಿದ್ದು, ಮಧುಮೇಹವಿತ್ತು, ಅದಲ್ಲದೇ ಎರಡು ಬಾರಿ ಹೃದಯಾಘಾತವಾಗಿತ್ತು. ಆತ ಬ್ರಾಂಕ್ಸ್‌ ನಿವಾಸಿಯಾಗಿದ್ದು, ನಿರ್ವಹಣಾ ಕಸುಬಿನಲ್ಲಿದ್ದ. ಬಹಳ ವರ್ಷಗಳ ಕಾಲ ಆತ ಪ್ರತಿ ವಾರ ನಾಲ್ಕೈದು ಬಾರಿ ತ್ವರಿತ ಆಹಾರ ಸೇವಿಸುತ್ತಿದ್ದ.: 'ನನ್ನ ಎಲ್ಲಾ [ಆರೋಗ್ಯ ಸಮಸ್ಯೆ]ಗಳ ಮೂಲ ಕಾರಣ ಅತಿ ಕೊಬ್ಬು, ಜಿಡ್ಡು, ಉಪ್ಪು, ಎಲ್ಲ ಮೆಕ್ಡೊನಾಲ್ಡ್ಸ್‌, ವೆಂಡೀಸ್‌, ಬರ್ಗರ್‌ ಕಿಂಗ್‌ - ನಾನು ತಿನ್ನದ ತ್ವರಿತ ಆಹಾರವೇ ಇರಲಿಲ್ಲ, ನಾನು ಒಂಟಿಯಾಗಿದ್ದರಿಂದ ನಾನು ಬಹಳಷ್ಟು ತಿನ್ನುತ್ತಿದ್ದೆ. ನನಗೆ ಅಡುಗೆ ಮಾಡಲು ಬಾರದ್ದರಿಂದ ನಾನು ಇವನ್ನೇ ತಿನ್ನುತ್ತಿದ್ದೆ. ಅದು ತುಂಬಾ ಅಗತ್ಯವಾಗಿತ್ತು. ಅದು ನನ್ನನ್ನು ಮುಗಿಸುತ್ತಿದೆ,ಎಂಬ ವಿಚಾರ ನನ್ನ ತಲೆಗೆ ಬರುತಿತ್ತು. ಅದು ನನ್ನನ್ನು ಮುಗಿಸುತ್ತಿತ್ತು ಎಂದು ನನ್ನ ವೈದ್ಯರು ತಿಳಿಸಿದರು. ನನಗೆ ಸಾಯಲು ಇಷ್ಟವಿಲ್ಲ.'ಸೀಸರ್‌ನ ವಕೀಲ ಸ್ಯಾಮ್ಯುಯಲ್‌ ಹರ್ಷ್‌ ಕ್ಲಾಸ್‌ ಆಕ್ಷನ್‌ ಸ್ಥಿತಿಗಾಗಿ ಬಯಸುತ್ತಿದ್ದರು. ಇದು ಸಾಧ್ಯವಾದಲ್ಲಿ ಇಡೀ ನ್ಯೂಯಾರ್ಕ್‌ ರಾಜ್ಯದಲ್ಲಿನ, ಹಾಗೂ ಇಡೀ ರಾಷ್ಟ್ರದಲ್ಲೆ ಎಲ್ಲ ಸ್ಥೂಲಕಾಯದವರ ಪರವಾಗಿ ಮೊಕದ್ದಮೆ ಹೂಡಲು ಅನುಮತಿ ದೊರಕುತ್ತಿತ್ತು. ಸುಮಾರು 30%ರಷ್ಟು ಅಮೆರಿಕನ್ನರು ಅತಿತೂಕದವರಾಗಿದ್ದು, 30%ರಷ್ಟು ಸ್ಥೂಲಕಾಯದವರಾಗಿದ್ದು, ದೇಶದ ಜನಸಂಖ್ಯೆಯಲ್ಲಿ ಅರ್ಧಕ್ಕಿಂತಲೂ ಹೆಚ್ಚು ಅಮೆರಿಕನ್ನರು ಸದಾ ಮೆಕ್ಡೊನಾಲ್ಡ್ಸ್‌ನಲ್ಲಿ ಆಹಾರ ಸೇವಿಸುವ ಕಾರಣ, ತೀರ್ಪು ಎಂತಹದ್ದಾಗಿರಬಹುದು ಎಂದು ಊಹಿಸಲು ಸುಲಭವಾಗಿತ್ತು.ಮೆಕ್ಡೊನಾಲ್ಡ್ಸ್‌, ಬರ್ಗರ್‌ ಕಿಂಗ್‌, ವೆಂಡೀಸ್‌ ಮತ್ತು ಕೆಎಫ್‌ಸಿ ಕಾರ್ಪೊರೇಷನ್‌ನಂತಹ ತ್ವರಿತ ಆಹಾರ ತಯಾರಿಕೆಯ ಉದ್ದಿಮೆಗಳು ತಾವು ಉತ್ಪಾದಿಸುವ ಅಹಾರದಲ್ಲಿ ಪೌಷ್ಟಿಕಾಂಶದ ವಿಚಾರದಲ್ಲಿ ಗ್ರಾಹಕರನ್ನು ತಪ್ಪುದಾರಿಗೆ ಎಳೆಯುತ್ತಿದೆ, ಇದು ಬೇಜವಾಬ್ದಾರಿಯುತ ವಂಚನೆಯಾಟ ಎಂದು ಹರ್ಷ್‌ ಆಪಾದಿಸಿದರು. ತಮ್ಮ ಖಾದ್ಯಪಟ್ಟಿಗಳಲ್ಲಿ ಇನ್ನಷ್ಟು ಆರೋಗ್ಯಕರ ಆಹಾರಗಳನ್ನು ನೀಡುವುದು ಅತ್ಯಗತ್ಯ, ಗ್ರಾಹಕರಲ್ಲಿ, ಅದರಲ್ಲೂ ವಿಶಿಷ್ಟವಾಗಿ ಬಡವರು ಮತ್ತು ಮಕ್ಕಳಲ್ಲಿ ಚಟ ಬೆಳೆಸುವಂತೆ ಮಾಡಿದೆ ಎಂದು ಅವರು ಹೇಳಿದರು.: 'ಚಟ ಬೆಳೆಸಿಕೊಳ್ಳಲು ನಿಮಗೆ ನಿಕೊಟೀನ್‌ ಅಥವಾ ಕಾನೂನುಬಾಹಿರ ಔಷಧದ ಅಗತ್ಯವಿಲ್ಲ; ಕಟ್ಟಾಸೆ ಹುಟ್ಟುತ್ತಿದೆ. ತ್ವರಿತ ಆಹಾರ ಉದ್ದಿಮೆಯು ಗ್ರಾಹಕರೊಂದಿಗೆ ನೇರ, ದಿಟ್ಟ ವ್ಯವಹಾರ ನಡೆಸುತ್ತಿಲ್ಲ ಎಂಬ ಬಲವಾದ ಶಂಕೆಯಿದೆ.' ಈ ಮೊಕದ್ದಮೆಯು ಹಣದ ಪರಿಹಾರ ಕೇಳಲಿಲ್ಲ, ಅಂತಿಮವಾಗಿ ಇದು ನ್ಯಾಯಾಲಯದ ಮುಂದೆ ಹಾಜರಾಗಲಿಲ್ಲ.
ಹೊರಗಿನ ಕೊಂಡಿಗಳು
ವರ್ಗ:ತ್ವರಿತ ಆಹಾರ ವರ್ಗ:ಭೋಜನಾ ಕೇಂದ್ರಗಳ ಪರಿಭಾಷಾ ಶಾಸ್ತ್ರ ವರ್ಗ:ಪೋಷಣೆ ವರ್ಗ:ಆಹಾರ ವಿಜ್ಞಾನ
ಮುಂಬೈ ನಗರದ ಮಾನೋ ರೈಲ್
'ಮುಂಬಯಿನಗರದ ಮಾನೋ ರೈಲಿನ ಸಂಚಾರ ವ್ಯವಸ್ಥೆ' ನಗರದ ಹೆಚ್ಚುತ್ತಿರುವ ನಾಗರಿಕ ಪ್ರಯಾಣದ ಅಗತ್ಯಗಳನ್ನು ಪೂರೈಸುವ ನಿಟ್ಟಿನಲ್ಲಿ ಅತಿ ಮಹತ್ವದ ಪಾತ್ರ ವಹಿಸಿದೆ. ಮುಂಬಯಿ ಮೆಟ್ರೋ ಪಾಲಿಟನ್ ಡೆವೆಲಪ್ ಮೆಂಟ್ ಅಥಾರಿಟಿ ಸಂಚಾರ ವ್ಯವಸ್ಥೆಯ  ಅಭಿಯಾನ ಪ್ರಾರಂಭಿಸಿತು. ಮುಂಬಯಿನಲ್ಲಿ ಸ್ಥಿತ ಲಾರ್ಸೆನ್ ಅಂಡ್ ಟುಬ್ರೋ ಕಂಗ್ಲಾಮ ರೇಟ್, ಮತ್ತು, ಸ್ಕೊಮಿ ಇಂಜಿನಿಯರಿಂಗ್ ಎಂಬ ಮೂಲಭೂತ  ಸೌಕರ್ಯಗಳನ್ನು  ಒದಗಿಸುವ ಮಲೇಷಿಯನ್ ಸಂಸ್ಥೆಯ ಜೊತೆಗೂಡಿ ಕಾರ್ಯ ನಿರ್ವಹಿಸಲು ಸಜ್ಜಾಗಿದೆ. ಈ ಮಾನೋರೈಲ್ ಸಂಚಾರ ವ್ಯವಸ್ಗ್ಥೆ,ಭಾರತದ ಸ್ವಾತಂತ್ರ್ಯಾ ನಂತರದ  ಮೊತ್ತಮೊದಲ 'ಮಾನೋ ರೈಲ್ ವ್ಯವಸ್ಥೆ'  ಎಂದು ಪರಿಗಣಿಸಲ್ಪಟ್ಟಿದೆ. ೨೦೧೪ ರ ಫೆಬ್ರವರಿ ೨ ರಂದು, ೯.೯ ಕಿ.ಮೀ.ದೂರದ ವಡಾಲ, ಚೆಂಬೂರ್ ಮಧ್ಯೆ  ಬೆಳಗಿನ ೭.೦೮ ರಿಂದ  ಸಾಯಂಕಾಲ  ೪-೩೦ ರ ವರೆಗೆ ಕೆಲಸ ನಿರ್ವಹಿಸಿತು. ಒಟ್ಟು ಸಂಚಾರ ಮಾಡಿದ ಪ್ರಯಾಣಿಕರು, ೧೯, ೬೭೮. ಗಳಿಸಿದ ರೆವಿನ್ಯೂ -೩.೩೦ ಲಕ್ಷ. ಒಂದು ಕೋಚ್ ನಲ್ಲಿ ೫೬೦ ಪ್ರಯಾಣಿಕರು ಹೋಗಬಹುದು. ಅಂತಹ ೪ ಕೋಚ್ ಗಳಿವೆ.
ಮಾನೋ ರೈಲ್ ಶುರುವಾಗಿದ್ದು
'ಕುಂಡಲ ವ್ಯಾಲಿ ರೈಲ್ವೆ' ಮತ್ತು 'ಪಾಟಿಯಾಲ ಸ್ಟೇಟ್ ಮಾನೋ ರೈಲ್ ಟ್ರೈನ್ ವೇಸ್' ೧೯೨೦ ರಲ್ಲಿ ಮುಚ್ಚಲ್ಪಟ್ಟಿತು.ಈಗ ಚಾಲ್ತಿಯಲ್ಲಿರುವ ಮಾನೋರೈಲ್ವೆ ಕೆಲಸ ೨೦೦೯ ರಲ್ಲಿ ನಿರ್ಮಾಣ ಕಾರ್ಯ ಆರಂಭವಾಯಿತು. ೨೦೧೪ ರ ಫೆಬ್ರವರಿ, ೧ ರಂದು ಮೊದಲ ಟೆಸ್ಟ್  ಯಾನ ಶುರುಮಾಡಲಾಯಿತು. ಫೆಬ್ರವರಿ, ೨ ರಿಂದ ನಾಗರಿಕ ಯಾನಕ್ಕೆ ಅನುವುಮಾಡಿ ಕೊಡಲಾಯಿತು.
ಉಲ್ಲೇಖಗಳು
<References / >
ವರ್ಗ:ಮುಂಬಯಿನ ಮಾನೋರೈಲ್ ಸಂಚಾರ ವ್ಯವಸ್ಥೆ
೧೮೭೯
ನಿಧನ
ವರ್ಗ:೧೮೭೯
ಶಾಲಿನಿ ಕಪೂರ್
ವರ್ಗ:ವಿಕಿ ಇ-ಲರ್ನಿಂಗ್‍ನಲ್ಲಿ ತಯಾರಿಸಿದ ಲೇಖನ ಶಾಲಿನಿ ಕಪೂರ್ ಅವರು ಐಬಿಎಮ್ ಎಐ ತಂತ್ರಾಂಶದ ನಾವೀನ್ಯತೆ ಮತ್ತು ಮುಖ್ಯ ತಂತ್ರಜ್ಞಾನ ಅಧಿಕಾರಿ.
ಆರಂಭಿಕ ಜೀವನ
ಶಾಲಿನಿಯವರು ಹುಟ್ಟಿದ್ದು ಭಾರತದಲ್ಲಿ, ಬೆಳೆದದ್ದು ಉತ್ತರ ಪ್ರದೇಶದ ಬರೇಲಿ ನಗರದಲ್ಲಿ. ಅವರು ಲಕ್ನೋ ವಿಶ್ವವಿದ್ಯಾನಿಲಯದಿಂದ ಕಂಪ್ಯೂಟರ್ ಸೈನ್ಸ್‌ನಲ್ಲಿ ಬ್ಯಾಚುಲರ್ ಆಫ್ ಟೆಕ್ನಾಲಜಿಯನ್ನು ಗಳಿಸಿದರು. ನಂತರ, ಅವರು ಎಸ್‌ಪಿ ಜೈನ್ ಇನ್‌ಸ್ಟಿಟ್ಯೂಟ್ ಆಫ್ ಮ್ಯಾನೇಜ್‌ಮೆಂಟ್ ಮತ್ತು ರಿಸರ್ಚ್‌ಗೆ ಹಾಜರಾಗಲು ಹೋದರು, ಅಲ್ಲಿ ಅವರು ಮಾಹಿತಿ ವ್ಯವಸ್ಥೆಗಳಲ್ಲಿ ಮಾಸ್ಟರ್ ಆಫ್ ಬಿಸಿನೆಸ್ ಅಡ್ಮಿನಿಸ್ಟ್ರೇಷನ್ ಅನ್ನು ಪಡೆದರು.
ವೃತ್ತಿ
ಶಾಲಿನಿ ಅವರು ಎಚ್‌ಸಿಎಲ್ ನೊಂದಿಗೆ ತಮ್ಮ ವೃತ್ತಿಜೀವನವನ್ನು ಪ್ರಾರಂಭಿಸಿದರು, ಅಲ್ಲಿ ಅವರು ಹಲವಾರು ಸಾರ್ವಜನಿಕ ವಲಯ ಮತ್ತು ವಿತರಣಾ ಕ್ಲೈಂಟ್‌ಗಳಿಗೆ ಸಿಸ್ಟಮ್ ಮತ್ತು ಸಾಫ್ಟ್‌ವೇರ್ ಅನ್ನು ಅಭಿವೃದ್ಧಿಪಡಿಸಿದರು. ಮೂರು ವರ್ಷಗಳ ನಂತರ, ಅವರು ಐಬಿಎಮ್ ಸಾಫ್ಟ್‌ವೇರ್ ಲ್ಯಾಬ್ಸ್‌ಗೆ ಪರಿಹಾರ ವಾಸ್ತುಶಿಲ್ಪಿಯಾಗಿ ಸೇರಿಕೊಂಡರು. ವಿಶ್ಲೇಷಣೆ, ಸಲಹಾ ಮತ್ತು ದೊಡ್ಡ ಪ್ರಮಾಣದ ವ್ಯಾಪಾರ ಮೂಲಸೌಕರ್ಯ ಯೋಜನೆಗಳಲ್ಲಿ ಕೆಲಸ ಮಾಡಿದರು ಮತ್ತು ಅವರು ಇಂದಿನವರೆಗೂ ಐಬಿಎಮ್ ನಲ್ಲಿಯೇ ಇದ್ದರು. ಪ್ರಸ್ತುತ, ಶಾಲಿನಿ ಅವರು ಎಐ ಅಪ್ಲಿಕೇಶನ್‌ನಲ್ಲಿ ಐಬಿಎಮ್ ನ ಮುಖ್ಯ ತಾಂತ್ರಿಕ ಅಧಿಕಾರಿಯಾಗಿದ್ದಾರೆ. ಎಐ ಇನ್ಫ್ಯೂಷನ್ ಮತ್ತು ಕೌಶಲ್ಯ ರೂಪಾಂತರ ಉಪಕ್ರಮಗಳನ್ನು ಮುನ್ನಡೆಸುತ್ತಿದ್ದಾರೆ. ಐಬಿಎಮ್ ನ ಎಐ ಪೋರ್ಟ್‌ಫೋಲಿಯೊವನ್ನು ನಿರ್ಮಿಸುವುದು, ನಿರ್ವಹಿಸುವುದು ಮತ್ತು ಸ್ಕೇಲಿಂಗ್ ಮಾಡುವುದು ಮತ್ತು ಕಂಪನಿಯ ತಂತ್ರಜ್ಞಾನ ತಂತ್ರವನ್ನು ಚಾಲನೆ ಮಾಡುವ ಜವಾಬ್ದಾರಿಯನ್ನು ಅವರು ಹೊಂದಿದ್ದಾರೆ. ಬೆಳೆಯುತ್ತಿರುವ ಉದ್ಯಮದ ಬೇಡಿಕೆಯನ್ನು ಪೂರೈಸಲು ಐಬಿಎಮ್ ನ ಎಐ ಸಾಮರ್ಥ್ಯಗಳ ವಿಸ್ತರಣೆ ಮತ್ತು ಹಲವಾರು ಪ್ರತಿಭೆ-ಪರಿವರ್ತನೆಯ ಕಂಪನಿಗಳ ಸ್ವಾಧೀನ ಸೇರಿದಂತೆ ಹಲವಾರು ದೊಡ್ಡ-ಪ್ರಮಾಣದ ರೂಪಾಂತರ ಉಪಕ್ರಮಗಳನ್ನು ಶಾಲಿನಿಯವರು ಮುನ್ನಡೆಸಿದ್ದಾರೆ. ಗ್ರಾಹಕರು ತಮ್ಮ ವ್ಯಾಪಾರ ಗುರಿಗಳನ್ನು ಸಾಧಿಸಲು ಅನುವು ಮಾಡಿಕೊಡುವ ಐಬಿಎಮ್ ಕೆಲಸದ ಹೊರೆಗಳು, ಸೇವೆಗಳು ಮತ್ತು ಪ್ಲಾಟ್‌ಫಾರ್ಮ್‌ಗಳ ಯೋಜನೆ ಮತ್ತು ಅಭಿವೃದ್ಧಿಗೆ ಶಾಲಿನಿಯವರು ಜವಾಬ್ದಾರರಾಗಿರುತ್ತಾರೆ. ಅವರು ಭಾರತದಲ್ಲಿನ ಗುಡ್ ಟೆಕ್ ಐಬಿಎಮ್ ಯೋಜನೆಗಳ ಜ್ಯೋತಿಧಾರಕ. ಇವುಗಳಲ್ಲಿ ತಂತ್ರಜ್ಞಾನದ ಜವಾಬ್ದಾರಿಯನ್ನು ಬಳಸಿಕೊಳ್ಳುವ ಪ್ರಯತ್ನಗಳು ಮತ್ತು ಅದನ್ನು ವಿಪತ್ತು ಪರಿಹಾರ, ಶಿಕ್ಷಣ ಮತ್ತು ಇತರ ಕಾಳಜಿಯ ಕ್ಷೇತ್ರಗಳಿಗೆ ಹರಡುವ ಪ್ರಯತ್ನಗಳು ಸೇರಿವೆ. ಅವರ ಕೆಲಸದ ಕಾರಣದಿಂದಾಗಿ, ಅವರು ಭಾರತದ ಮೊದಲ ಮಹಿಳಾ ಐಬಿಎಮ್ ಫೆಲೋ ಆಗಿದ್ದಾರೆ.
ಜೊತೆಗೆ, ಕಪೂರ್ ಅವರು ಕಡಿಮೆ ಪ್ರತಿನಿಧಿಸುವ ಮತ್ತು ಅನನುಭವಿ ಗುಂಪುಗಳಿಗೆ ತಂತ್ರಜ್ಞಾನವನ್ನು ಹರಡಲು ಗಮನಹರಿಸಿದ್ದಾರೆ. ಶಾಲಿನಿ ಅವರು ತಮ್ಮ ಉತ್ಸಾಹವನ್ನು ಅನುಸರಿಸಲು ಇತರರನ್ನು ಪ್ರೇರೇಪಿಸಲು ಸಮ್ಮೇಳನಗಳು ಮತ್ತು ಉದ್ಯಮ ಸಭೆಗಳಲ್ಲಿ ಪ್ರಸ್ತುತಪಡಿಸಿದ್ದಾರೆ. ಶಾಲಿನಿ ಅವರು ತಂತ್ರಜ್ಞಾನದಲ್ಲಿ ಮಹಿಳೆಯರ ಬಗ್ಗೆ ಒಲವು ಹೊಂದಿದ್ದಾರೆ ಮತ್ತು ಎಸ್‌ಟಿ‌ಇಎಮ್ ನಲ್ಲಿ ವೃತ್ತಿಜೀವನವನ್ನು ಮುಂದುವರಿಸಲು ಹುಡುಗಿಯರನ್ನು ಪ್ರೋತ್ಸಾಹಿಸುವ ವ್ಯಕ್ತಿಯಾಗಿದ್ದಾರೆ. ಅವರು ಅಂಕುರಿಟ್ ಫೌಂಡೇಶನ್ ಅನ್ನು ಸಹ ಸ್ಥಾಪಿಸಿದರು, ಇದು ಲಾಭೋದ್ದೇಶವಿಲ್ಲದ ಸಂಸ್ಥೆಯಾಗಿದ್ದು ಅದು ಮಕ್ಕಳಲ್ಲಿ ತಂತ್ರಜ್ಞಾನ ಮತ್ತು ನಾವೀನ್ಯತೆಗಳ ಆರಂಭಿಕ ಅಳವಡಿಕೆ ಮತ್ತು ಶಿಕ್ಷಣವನ್ನು ಸುಗಮಗೊಳಿಸುತ್ತದೆ. ಶಾಲಿನಿ ಅವರು ಶಿಕ್ಷಣವನ್ನು ಬೆಂಬಲಿಸುವ ಬಗ್ಗೆ ಉತ್ಸುಕರಾಗಿದ್ದಾರೆ ಮತ್ತು ತಮ್ಮ ವಿದ್ಯಾರ್ಥಿಗಳಿಗೆ ಸಂಪನ್ಮೂಲಗಳು ಮತ್ತು ವೃತ್ತಿಪರ ಅಭಿವೃದ್ಧಿಯನ್ನು ಒದಗಿಸಲು ಎಸ್‌ಟಿ‌ಇಎಮ್ ಶಿಕ್ಷಕರೊಂದಿಗೆ ನಿಕಟವಾಗಿ ಕೆಲಸ ಮಾಡುತ್ತಾರೆ. ಈ ಪ್ರತಿಷ್ಠಾನವು ತರಗತಿಗಳು, ಗ್ರಂಥಾಲಯಗಳು ಮತ್ತು ಸಮುದಾಯ ಕೇಂದ್ರಗಳಿಗೆ ತಂತ್ರಜ್ಞಾನವನ್ನು ತಂದಿದೆ. ಇದರಿಂದಾಗಿ ಕಡಿಮೆ ಪ್ರತಿನಿಧಿಸುವ ಮಕ್ಕಳು ತಂತ್ರಜ್ಞಾನದೊಂದಿಗೆ ಕಲಿಯಬಹುದು ಮತ್ತು ಬೆಳೆಯಬಹುದು.
ಪೇಟೆಂಟ್‌ಗಳು
ಕಳೆದ ಕೆಲವು ದಶಕಗಳಲ್ಲಿ ಇಂಟರ್ನೆಟ್ ಸಾಧನಗಳ ತ್ವರಿತ ಏರಿಕೆಯೊಂದಿಗೆ, ಸಾಧನಗಳ ನಡುವಿನ ಸಂಪರ್ಕಗಳನ್ನು ಬೆಂಬಲಿಸುವ ಮತ್ತು ನಿರ್ವಹಿಸುವ ವ್ಯವಸ್ಥೆಗಳ ಅಗತ್ಯವೂ ಇದೆ. ಅಂತೆಯೇ, ಈ ರಚನೆಗಳ ಹಿಂದಿನ ಅಡಿಪಾಯವನ್ನು ಸುಧಾರಿಸುವ ಅಗತ್ಯವು ಶಾಲಿನಿಯವರನ್ನು ತನ್ನದೇ ಆದ ಪರಿಹಾರಗಳನ್ನು ರಚಿಸಲು ಪ್ರೇರೇಪಿಸಿತು. ಕಳೆದ ದಶಕದಲ್ಲಿ, ಅವರು ಇಂಟರ್ನೆಟ್ ಆಫ್ ಥಿಂಗ್ಸ್, ಡೇಟಾ ಸಂಗ್ರಹಣೆ ಮತ್ತು ಪ್ರಸರಣ, ಮೊಬೈಲ್ ಭದ್ರತೆ ಮತ್ತು ಇತರ ಸಂಬಂಧಿತ ತಂತ್ರಜ್ಞಾನಗಳಿಗೆ ಸಂಬಂಧಿಸಿದ ಅನೇಕ ಪೇಟೆಂಟ್‌ಗಳಿಗೆ ಅರ್ಜಿ ಸಲ್ಲಿಸಿದ್ದಾರೆ. ಶಾಲಿನಿಯವರ ಪೇಟೆಂಟ್‌ಗಳು ಇಂಟರ್ನೆಟ್ ಆಫ್ ಥಿಂಗ್ಸ್‌ನ ವ್ಯಾಪ್ತಿಯನ್ನು ವಿಸ್ತರಿಸುತ್ತದೆ ಮತ್ತು ಹೊಸ ಉತ್ಪನ್ನಗಳು ಮತ್ತು ಸೇವೆಗಳನ್ನು ಸಕ್ರಿಯಗೊಳಿಸುತ್ತದೆ. ಅವರ ಕೆಲಸವು ಅನೇಕ ಜೀವನದಲ್ಲಿ ತಂತ್ರಜ್ಞಾನದ ಅನುಷ್ಠಾನದ ವೇಗ ಮತ್ತು ದಕ್ಷತೆಯನ್ನು ಹೆಚ್ಚಿಸಿದೆ ಮತ್ತು ಜನರು ವಾಸಿಸುವ ಮತ್ತು ಕೆಲಸ ಮಾಡುವ ವಿಧಾನವನ್ನು ಬದಲಾಯಿಸುವ ಸಾಮರ್ಥ್ಯವನ್ನು ಹೊಂದಿದೆ. ಅಲ್ಲದೇ ಸ್ಮಾರ್ಟ್ ನಗರಗಳು, ಮನೆಗಳು ಮತ್ತು ಸಮುದಾಯಗಳ ಸುಧಾರಣೆ ಮತ್ತು ಅನುಷ್ಠಾನಕ್ಕೆ ಅನುಕೂಲವಾಗುತ್ತದೆ. ಶಾಲಿನಿ ಅವರ ಆಲೋಚನೆಗಳು ಮುಂದಿನ ಪೀಳಿಗೆಯ ಡಿಜಿಟಲ್ ಉತ್ಪನ್ನಗಳು ಮತ್ತು ಸೇವೆಗಳನ್ನು ನಿರ್ಮಿಸಲು ಸಾವಿರಾರು ಕಂಪನಿಗಳು ಮತ್ತು ವ್ಯಕ್ತಿಗಳಿಗೆ ಸಹಾಯ ಮಾಡಿದೆ.
ಮಿಚೆಲ್ ಮಾರ್ಶ್
thumbಮಿಚೆಲ್ ರಾಸ್ ಮಾರ್ಷ್, ಓರ್ವ ಆಸ್ಟ್ರೇಲಿಯಾದ ಕ್ರಿಕೆಟ್ ಆಟಗಾರ. ಆಸ್ಟ್ರೇಲಿಯಾದ ಮಧ್ಯಮ ಕ್ರಮಾಂಕದ ಬಲಗೈ ಆಟಗಾರ. ಇವರು ಬಲಗೈ ಮಧ್ಯಮ ವೇಗದ ಬೌಲರ್. ದೇಶೀಯ ಕ್ರಿಕೆಟ್ನಲ್ಲಿ ಪರ್ತ್ ಸ್ಕೊಚೆರ್ಸ್ ಹಾಗೂ ವೆಸ್ಟರ್ನ್ ಆಸ್ಟ್ರೇಲಿಯಾ ತಂಡಗಳಿಗೆ ಆಡುತ್ತಾರೆ. ೨೦೧೬ರ ಇಂಡಿಯನ್ ಪ್ರೀಮಿಯರ್ ಲೀಗ್ನಲ್ಲಿ ರೈಸಿಂಗ್ ಪುಣೆ ಸೂಪರ್ ಜಯೇಂಟ್ಸ್ ತಂಡಕ್ಕೆ ಕೊನೆಯ ಬಾರಿ ಆಡಿದ್ದರು. ೨೦೧೬ರ ನಂತರ ಐಪಿಎಲ್ ಸರಣಿಯಲ್ಲಿ ಪಾಲ್ಗೊಳ್ಳಲಿಲ್ಲ.
ಆರಂಭಿಕ ಜೀವನ
ಮಿಚೆಲ್ ರವರು ಅಕ್ತೋಬರ್ ೨೦, ೧೯೯೧ರಲ್ಲಿ ಆಸ್ಟ್ರೇಲಿಯಾದ ಪರ್ತ್ನಲ್ಲಿ ಜನಿಸಿದರು. ಮಿಚೆಲ್ ಹಾಗೂ ಇವರ ಸಹೋದರ ಶಾನ್ ಮಾರ್ಶ್ ಇಬ್ಬರೂ ತಮ್ಮ ಬಾಲ್ಯದಲ್ಲಿ ಪರ್ತ್ ನ ವೀಸ್ಲಿ ಕಾಲೇಜಿನಲ್ಲಿ ವಿದ್ಯಾಭ್ಯಾಸ ಮಾಡಿದರು. ಈ ಸಮಯದಲ್ಲಿ ಇವರಿಗೆ ಕ್ರಿಕೆಟ್ ನಲ್ಲಿ ಆಸಕ್ತಿ ಮೂಡಿತು. ತಮ್ಮ ೧೭ನೇ ವಯಸ್ಸಿನಲ್ಲೇ ದೇಶೀ ತಂಡದ ಪರ ಆಡುವ ಮೂಲಕ ಇವರು ಕೌಂಟಿ ಕ್ರಿಕೆಟ್ ಆಡಿದ ಅತೀ ಕಿರಿಯ ಆಟಗಾರ ಎಂಬ ದಾಖಲೆ ನಿರ್ಮಿಸಿದ್ದಾರೆ.
ವೃತ್ತಿ ಜೀವನ
ನವಂಬರ್ ೨೦, ೨೦೦೯ರಲ್ಲಿ ಪರ್ತ್ನಲ್ಲಿ ವೆಸ್ಟರ್ನ್ ಆಸ್ಟ್ರೇಲಿಯಾ ಹಾಗೂ ನ್ಯೂ ಸೌತ್ ವೇಲ್ಸ್ ವಿರುಧ್ಧ ನಡೆದ ಪಂದ್ಯದ ಮೂಲಕ ಇವರು ಪ್ರಥಮ ದರ್ಜೆ ಕ್ರಿಕೆಟಿಗೆ ಪಾದಾರ್ಪನೆ ಮಾಡಿದರು.
ಉಲ್ಲೇಖಗಳು
ವರ್ಗ:ಕ್ರೀಡಾಪಟುಗಳು ವರ್ಗ:ಕ್ರಿಕೆಟ್ ಆಟಗಾರ
ಗಂಧಮಾರ್ದನ ಬೆಟ್ಟಗಳು
ಗಂಧಮಾರ್ದನ ಬೆಟ್ಟಗಳು ಭಾರತದ ಒಡಿಶಾದ ಬಲಂಗೀರ್ ಮತ್ತು ಬರ್ಗಢ್‌ ಜಿಲ್ಲೆಯ ನಡುವೆ ಇರುವ ಒಂದು ಬೆಟ್ಟವಾಗಿದೆ. ಈ ಬೆಟ್ಟವು ಔಷಧೀಯ ಸಸ್ಯಗಳಿಗೆ ಹೆಸರುವಾಸಿಯಾಗಿದೆ. ಖಾಸಗಿ ಉದ್ಯಮದ ಮೂಲಕ ರಾಜ್ಯ ಸರ್ಕಾರವು ಅನ್ವೇಷಿಸಲು ಯೋಜಿಸಿರುವ ಬಾಕ್ಸೈಟ್ ಮೀಸಲು ಇಲ್ಲಿ ಇದೆ. ಭಗವಾನ್ ಹನುಮಾನ್ ಗಂಧಮಾರ್ದನ ಬೆಟ್ಟ ಮತ್ತು ಶ್ರೀಲಂಕಾದ ಪಿದುರು ಪರ್ವತಗಳಲ್ಲಿ ನೆಲೆಸಿದ್ದಾನೆ ಎಂದು ನಂಬಲಾಗಿದೆ.
ದೇವತಾಶಾಸ್ತ್ರ
ಹಿಂದೂ ಧರ್ಮದ ಪ್ರಕಾರ, ಲಕ್ಷ್ಮಣನ ಜೀವವನ್ನು ಉಳಿಸಲು ಹನುಮಂತನು ಹಿಮಾಲಯದಿಂದ ಈ ಬೆಟ್ಟವನ್ನು ತನ್ನ ಹೆಗಲ ಮೇಲೆ ಹೊತ್ತುಕೊಂಡು ತಂದನು. ತ್ರೇತಾ ಯುಗದಲ್ಲಿ, ಸುಷೇಣನು (ಔಷಧಿಗಳ ಮುಖ್ಯಸ್ಥರಾಗಿದ್ದ ಲಂಕಾದ ಪರಿಣಿತ ವೈದ್ಯ, ಶ್ರೀ ಹನುಮಂತನು ಅವರನ್ನು ವಿನಂತಿಸಿದನು ಮತ್ತು ಲಕ್ಷ್ಮಣ ಗಾಯಗೊಂಡು ಮಲಗಿರುವ ಸ್ಥಳಕ್ಕೆ ತನ್ನ ಸಂಪೂರ್ಣ ಅರಮನೆಯೊಂದಿಗೆ ಅವನನ್ನು ಕರೆದೊಯ್ದನು) ವೀರ ಹನುಮಂತನಿಗೆ ಬಿಸಲ್ಯಕರಣಿಯನ್ನು ಬೆಳಗಿಸಲು ಸೂಚಿಸಿದನು, ಇದರಿಂದ ಲಕ್ಷ್ಮಣನು ಮತ್ತೆ ಜೀವಿತನಾಗುತ್ತಾನೆ ಎಂದು ಹೇಳುತ್ತಾನೆ. ಹನುಮಂತನು ನಿರ್ದಿಷ್ಟವಾದ ಮೂಲಿಕೆಯನ್ನು ಗುರುತಿಸಲು ವಿಫಲನಾದನು ಮತ್ತು ಅವನ ಹೆಗಲ ಮೇಲೆ ಬೃಹತ್ ಹಿಮಾಲಯದ ಸಮೂಹವನ್ನು ಹೊತ್ತುಕೊಂಡು ಮೇಲಕ್ಕೆ ಹಾರುತ್ತಾ ಲಂಕಾ (ರಾವಣನ ರಾಜ್ಯ) ಕಡೆಗೆ ಸಾಗುತ್ತಿರುವಾಗ, ಒಂದು ಭಾಗವು ಕೆಳಗೆ ಬಿದ್ದಿತು. ಗಂಧಮಾರ್ದನವು ಆ ಭಾಗಕ್ಕೆ ಮಾತ್ರ ಸಮಾನಾರ್ಥಕವಾಗಿದೆ. ಈ ಬೆಟ್ಟದ ಉತ್ತರದ ಇಳಿಜಾರಿನಲ್ಲಿ ನೃಸಿಂಹನಾಥ ದೇವಾಲಯವಿದೆ ಮತ್ತು ಈ ಬೆಟ್ಟದ ದಕ್ಷಿಣದ ಇಳಿಜಾರಿನಲ್ಲಿ ಪ್ರಸಿದ್ಧ ಹರಿಶಂಕರ ದೇವಾಲಯವಿದೆ.
ಇತಿಹಾಸ
ಮಹಾಭಾರತ ಕಾಲದಲ್ಲಿ ಈ ಪರ್ವತದಲ್ಲಿ ನೆಲೆಸಿರುವ ಮುನಿ ದ್ರೋಣರು ಆಯ್ದ ಕೆಲವು ವಿದ್ಯಾರ್ಥಿಗಳಿಗೆ ಆಯುಧ ಕಲೆಯನ್ನು ಕಲಿಸುತ್ತಿದ್ದರು ಮತ್ತು ಅವರು ದೇಶಾದ್ಯಂತ ಪ್ರಸಿದ್ಧರಾಗಿದ್ದರು. ಯುದ್ಧ ಕಲೆಯಲ್ಲಿ ಶಿಕ್ಷಣ ಪಡೆದ ಮತ್ತು ತರಬೇತಿ ಪಡೆದ ವಿದ್ಯಾರ್ಥಿಗಳಿಗೆ ಆ ಕಾಲದ ಅನೇಕ ಯೋಧರು ಭಯಪಡುತ್ತಿದ್ದರು.
ಅನೇಕ ವಿದ್ವಾಂಸರು ಈ ಪರ್ವತವು ನಾಗಾರ್ಜುನ ಮಠದ ಸ್ಥಳವಾಗಿದೆ ಎಂದು ನಂಬುತ್ತಾರೆ. ಪರಿಮಳಗಿರಿಯನ್ನು ಗಂಧಗಿರಿ (ಗಂಧಮಾರ್ದನ ಬೆಟ್ಟ) ಎಂದು ಗುರುತಿಸಲಾಗಿದೆ ಏಕೆಂದರೆ ಈ ಬೆಟ್ಟವು ಹ್ಯುಯೆನ್-ತ್ಸಿಯಾಂಗ್ ಬಿಟ್ಟುಹೋದ ವಿವರಣೆಯನ್ನು ಹೋಲುತ್ತದೆ ಮತ್ತು ಹಿಂದಿನ ದೊಡ್ಡ ಸನ್ಯಾಸಿಗಳ ಸ್ಥಾಪನೆಯ ಕುರುಹುಗಳನ್ನು ಸಹ ಪ್ರಸ್ತುತಪಡಿಸುತ್ತದೆ.
ಜೈವಿಕ ವೈವಿಧ್ಯ
ಗಂಧಮಾರ್ದನ ಪರ್ವತ ಶ್ರೇಣಿಗಳು ಔಷಧೀಯ ಸಸ್ಯಗಳ ವೈವಿಧ್ಯತೆಗೆ ಮೂಲವಾಗಿದೆ. ಬೊಟಾನಿಕಲ್ ಸರ್ವೆ ಆಫ್ ಇಂಡಿಯಾವು ೨೨೦ ಔಷಧೀಯ ಮೌಲ್ಯದ ಸಸ್ಯ ಪ್ರಭೇದಗಳ ಅಸ್ತಿತ್ವವನ್ನು ವರದಿ ಮಾಡಿದೆ. ಆದಾಗ್ಯೂ, ಈ ಪ್ರದೇಶದಲ್ಲಿ ೫೦೦ಕ್ಕೂ ಹೆಚ್ಚು ಜಾತಿಯ ಔಷಧೀಯ ಸಸ್ಯಗಳಿವೆ ಎಂದು ಸ್ಥಳೀಯರು ಹೇಳುತ್ತಾರೆ. ಬಫರ್ ವಲಯದ ಸಸ್ಯವರ್ಗವು ಹೆಚ್ಚು ದುರ್ಬಲವಾಗಿದೆ. ಒಂದು ಕಾಲದಲ್ಲಿ ಯಥೇಚ್ಛವಾಗಿ ಲಭ್ಯವಿದ್ದ ಸರ್ಪಗಂಧ ಮತ್ತು ಚಿತ್ರಮೂಲ ಮುಂತಾದ ಅನೇಕ ಔಷಧೀಯ ಸಸ್ಯ ಪ್ರಭೇದಗಳು ವಿರಳವಾಗಿವೆ. ಒಂದು ಅಧ್ಯಯನದಲ್ಲಿ ೨೭೦೦ ಅಂಡಾಶಯಗಳು ಮತ್ತು ೧೨೫ ಜಾತಿಯ ಪ್ರಮುಖ ಔಷಧೀಯ ಸಸ್ಯಗಳು ಹಾಗೂ ೨೨೦ ಜಾತಿಯ ಔಷಧೀಯ ಮತ್ತು ಅರೆ-ಔಷಧೀಯ ಸಸ್ಯಗಳು ಆರ್ಥಿಕವಾಗಿ ಪ್ರಮುಖವಾಗಿದೆ.
ಇಲ್ಲಿನ ವೈದ್ಯರು ಸುಮಾರು ೫೦,೦೦೦ ಬುಡಕಟ್ಟು ಜನರಿಗೆ ವೈದ್ಯಕೀಯ ಸೌಲಭ್ಯಗಳನ್ನು ಒದಗಿಸುತ್ತಾರೆ. ಗಂಧಮಾರ್ದನದ ಎರಡೂ ಬದಿಯಲ್ಲಿ ಎರಡು ಆಯುರ್ವೇದ ಕಾಲೇಜುಗಳು ಮತ್ತು ಆಸ್ಪತ್ರೆಗಳಿವೆ - ಒಂದು ಬರ್ಗಢ ಜಿಲ್ಲೆಯಲ್ಲಿ ಮತ್ತು ಇನ್ನೊಂದು ಬಲಂಗಿರ್‌ನಲ್ಲಿ.
ಸ್ಥಳೀಯ ಜನರು ಆಯುರ್ವೇದ ಚಿಕಿತ್ಸೆಯ ಮೇಲೆ ಅಪಾರ ನಂಬಿಕೆಯನ್ನು ಹೊಂದಿದ್ದಾರೆ ಮತ್ತು ಅನೇಕ ಹಳ್ಳಿಗಳಲ್ಲಿ ಗಿಡಮೂಲಿಕೆಗಳನ್ನು ಸಂಗ್ರಹಿಸಿ ಡಾಬರ್ ಮತ್ತು ಝಂಡುಗಳಂತಹ ಕಂಪನಿಗಳಿಗೆ ಸರಬರಾಜು ಮಾಡುವುದು ಅವರ ಮುಖ್ಯ ಉದ್ಯೋಗವಾಗಿದೆ. ಈ ಗ್ರಾಮಗಳಲ್ಲಿ ಕೆಲವು ಖಂಡಿಝರನ್, ಮನ್ಭಾಂಗ್, ಮಗರ್ಮಲ್ ಮತ್ತು ಚೆರೆಂಗಾ ಝಂಜ್ ಸೇರಿವೆ. ಪ್ರಾದೇಶಿಕ ಸಂಶೋಧನಾ ಪ್ರಯೋಗಾಲಯದ ಎಂ ಬ್ರಹ್ಮಾ ಮತ್ತು ಎಚ್ಒ ಸೆಕ್ಸೇನಾ ನಡೆಸಿದ ಅಧ್ಯಯನವು ಸುಮಾರು ೨೦೦ ಜಾತಿಗಳ ಔಷಧೀಯ ಉಪಯೋಗಗಳನ್ನು ದಾಖಲಿಸಿದೆ, ಅವುಗಳಲ್ಲಿ ೭೭ ಹೊಸ ಅಥವಾ "ಆಸಕ್ತಿದಾಯಕ" ಎಂದು ಅವರು ಕಂಡುಕೊಂಡರು.
ಗಂಧಮಾರ್ಧನ ಬೆಟ್ಟಗಳಲ್ಲಿನ ಸ್ಥಳೀಯ ಸಮುದಾಯಗಳು ಮತ್ತು ಜನರ ಚಳುವಳಿಗಳು ಈ ಪ್ರದೇಶದ ಶ್ರೀಮಂತ ಜೀವವೈವಿಧ್ಯವನ್ನು ಸಂರಕ್ಷಿಸಲು ಬಹುಮಟ್ಟಿಗೆ ಕಾರಣವಾಗಿವೆ. ಈ ಸಮುದಾಯವು ತಮ್ಮ ಭೂಮಿ, ಅರಣ್ಯ ಮತ್ತು ಸಂಪನ್ಮೂಲಗಳನ್ನು ಕಾರ್ಪೊರೇಟ್ ಪಟ್ಟಭದ್ರ ಹಿತಾಸಕ್ತಿಗಳಿಂದ ಲೂಟಿ ಮಾಡದಂತೆ ರಕ್ಷಿಸಿದೆ. ಈ ಚಳವಳಿಯು ಒಡಿಶಾದಾದ್ಯಂತ ವಿವಿಧ ಹೋರಾಟಗಳಿಗೆ ಸ್ಫೂರ್ತಿಯ ಮೂಲವಾಗಿದೆ.
ಬಾಹ್ಯ ಕೊಂಡಿಗಳು
ವರ್ಗ:ವಿಕಿ ಇ-ಲರ್ನಿಂಗ್‍ನಲ್ಲಿ ತಯಾರಿಸಿದ ಲೇಖನ
ನಂಜುಂಡಿ ಕಲ್ಯಾಣ
೧೯೮೯ರಲ್ಲಿ ಬಿಡುಗಡೆಯಾದ ಈ ಚಲನಚಿತ್ರ, ಅಪಾರ ಜನಪ್ರಿಯತೆ ಗಳಿಸಿತು. ಬೆಂಗಳೂರಿನ ಸ್ಟೇಟ್ಸ್ ಚಿತ್ರಮಂದಿರದಲ್ಲಿ ಒಂದು ವರ್ಷಕ್ಕೂ ಹೆಚ್ಚಿನ ಕಾಲದ ಸತತ ಪ್ರದರ್ಶನ ಕಂಡ ಸಾಧನೆ ಮಾಡಿದ ಚಿತ್ರ. ರಾಘವೇಂದ್ರ ರಾಜ್‍ಕುಮಾರ್ ನಾಯಕತ್ವದ ಈ ಚಿತ್ರದ ಮೂಲಕ ಮಾಲಾಶ್ರಿಯವರು ಕನ್ನಡ ಚಿತ್ರರಂಗಕ್ಕೆ ಪಾದಾರ್ಪಣೆ ಮಾಡಿದರು. ಈ ಚಿತ್ರವನ್ನು ನಿರ್ದೇಶಿಸಿದವರು: ಎಂ.ಎಸ್. ರಾಜಶೇಖರ್.
ವರ್ಗ:ಕನ್ನಡ ಚಲನಚಿತ್ರಗಳು ವರ್ಗ:ವರ್ಷ-೧೯೮೯ ಕನ್ನಡಚಿತ್ರಗಳು ವರ್ಗ:ಶತದಿನೋತ್ಸವದ ಕನ್ನಡ ಚಿತ್ರಗಳು ವರ್ಗ:ರಜತಮಹೋತ್ಸವದ ಕನ್ನಡ ಚಿತ್ರಗಳು ವರ್ಗ:ಸುವರ್ಣಮಹೋತ್ಸವದ ಕನ್ನಡ ಚಿತ್ರಗಳು
ಕಸ (ಹೆರಿಗೆ)
ಹೆರಿಗೆಯಲ್ಲಿ ಶಿಶುವಿನ ಜನನದ ಅನಂತರ ಗರ್ಭಕೋಶದಲ್ಲಿ ಉಳಿದ ಮಾಸು, (ಸತ್ತೆ) ಗರ್ಭಪೊರೆ. ಅಳಿದುಳಿದ ಗರ್ಭಜಲ ತಾನಾಗಿ ಹೊರಬೀಳುತ್ತದೆ, ಎಲ್ಲವನ್ನು ಒಟ್ಟಾಗಿ ಕಸ (ಆಫ್ಟರ್ ಬರ್ತ್) ಎಂದು ಕರೆಯುತ್ತಾರೆ. ಆದರೆ ಕಸ ಎಂಬುದು ಮಾಸು ಎನ್ನುವುದಕ್ಕೆ ಪರ್ಯಾಯವಾಗಿ ಬಳಕೆಯಲ್ಲಿದೆ.
ಮಾಸು ತಾಯಿ ಮಗುವಿನ ನಡುವಿನ ಕೊಂಡಿ. ಅತಿ ಜತನದಿಂದ ಪ್ರಕೃತಿ ರೂಪಿಸಿದ ವಿಶೇಷ ಅಂಗಾಂಶ. ಗರ್ಭಧರಿಸಿದ ಸುಮಾರು ಮೂರು ತಿಂಗಳಿಗೆ (೧೨ ರಿಂದ ೧೪ ವಾರ) ಸಂಪೂರ್ಣ ಕಾರ್ಯ ನಿರ್ವಹಿಸುವ ಶಕ್ತಿ ಪಡೆಯುತ್ತದೆ. ಅದರ ಕಾರ್ಯ ವೈವಿಧ್ಯ ಹಲವು: ದೊಡ್ಡವರಲ್ಲಿ ಶ್ವಾಸಕೋಶ (ಲಂಗ್ಸ್‌), ಪಿತ್ತಜನಕಾಂಗ (ಲಿವರ್), ಮೂತ್ರಪಿಂಡ (ಕಿಡ್ನಿ),  ಕರುಳು ನಿರ್ವಹಿಸುವ ಎಲ್ಲ ಕೆಲಸಗಳನ್ನು ಗರ್ಭದಲ್ಲಿರುವ ಶಿಶುವಿಗಾಗಿ ಮಾಸು ನಿರ್ವಹಿಸುತ್ತದೆ.
ಮಾಸು ಸುಮಾರು ೩-೪ ಸೆಂಮೀ ದಪ್ಪವಾಗಿರುತ್ತದೆ. ೧೫-೧೮ ಸೆಂಮೀ ವ್ಯಾಸದ ವೃತ್ತಕಾರದಲ್ಲಿ ಮೆತು ಸ್ಪಂಜಿನಂತಿರುತ್ತದೆ. ೩೦೦ ರಿಂದ ೫೫೦ ಗ್ರಾಂ ತೂಗುತ್ತದೆ. ಸಾಮಾನ್ಯವಾಗಿ ಗರ್ಭಕೋಶದ ಒಳಗೆ ಮೇಲ್ಭಾಗದಲ್ಲಿ ಅಂಟಿ ಕೊಂಡಿರುತ್ತದೆ. ಇದರ ಅಂಚಿನಿಂದ ಪ್ರಾರಂಭವಾದ ಗರ್ಭಚೀಲ, ಉಲ್ಬಚೀಲ, ಅಮ್ನೆನಿಯಟಿಕ್ ಮೆಮ್ಬ್ರೇನ್ ಮಗುವನ್ನು ಸುತ್ತಲೂ ಆವರಿಸಿರುತ್ತದೆ. ಹೊಕ್ಕಳ ಬಳ್ಳಿಯ ಸಾಧಾರಣವಾಗಿ ಮಾಸುವಿನ ಮಧ್ಯದಿಂದ ಹಿಡಿದು ಮಗುವಿನ ಹೊಕ್ಕಳಲ್ಲಿ ಕೊನೆಯಾಗುತ್ತದೆ. ಅದರಲ್ಲಿ ಎರಡು ಸಿರೆಗಳೂ (ಅಪಧಮನಿ) ಒಂದು ಅಭಿಧಮನಿಯೂ ಇರುತ್ತದೆ. ಈ ಮೂರು ನಾಳಗಳು ಸುತ್ತಿಕೊಂಡು ಹೆಣೆದ ಹಗ್ಗದಂತೆ ಕಾಣುತ್ತದೆ, ಜನನದ ವೇಳೆಗೆ ೬೦೦-೭೫೦ ಮಿಲೀ ಗರ್ಭಜಲವಿರುತ್ತದೆ.
ವ್ಯತ್ಯಸ್ಥ ಸ್ಥಿತಿಗಳು : ಸಹಜವಾಗಿ ಗರ್ಭಕೋಶದ ಒಳಗೆ ಮೇಲುಭಾಗದಲ್ಲಿ ಮಾಸು ಅಂಟಿಕೊಂಡಿರುತ್ತದೆ. ೧. ಪ್ರಿವಿಯಾ: ಗರ್ಭಕೊರಳಿಗೆ, ಮಗುವಿನ ಕೆಳಗೆ ಅಂಟಿಕೊಂಡಿರುವ ಮಾಸು, ಗರ್ಭದ್ವಾರಕ್ಕೆ ಪೂರ್ಣ ಅಡ್ಡವಾಗಿ ಅಂಟಿಕೊಂಡಿದ್ದರೆ ಅದು ಅಪಾಯಕರ. ಪದೇ ಪದೇ ಆಗುವ ರಕ್ತಸ್ರಾವ ತಾಯಿಯನ್ನು ಮಗುವನ್ನು ಅಪಾಯದ ಆಂಚಿಗೆ ದೂಡುತ್ತವೆ. ಸಹಜ ಹೆರಿಗೆ ಈ ಪರಿಸ್ಥಿತಿಯಲ್ಲಿ ಅಸಾಧ್ಯ ಸ್ಕ್ಯಾನಿಂಗ್ ಪರೀಕ್ಷೆಯಿಂದ ಈ ಪರಿಸ್ಥಿತಿಯನ್ನು ಬಹುಬೇಗ ಗುರುತಿಸಬಹುದು (೧೪-೨೦ ವಾರ). ಗರ್ಭಿಣಿಸ್ತ್ರೀಯು ಪೂರ್ಣ ವಿಶ್ರಾಂತಿಯೊಡನೆ ಕೆಲವು ಔಷಧಿಗಳನ್ನು ಸೇವಿಸಬೇಕಾಗಬಹುದು. ಕೆಲವೊಮ್ಮೆ ಗರ್ಭದ್ವಾರ ಅಗಲವಾಗದೇ ಇರಲು ಹೊಲಿಗೆ ಹಾಕುವ ಅಗತ್ಯ ಇರುತ್ತದೆ. ಮಗುವಿನ ಬೆಳೆವಣಿಗೆಗೆ ೩೫-೩೬-೩೭ ವಾರಗಳ ಕಾಲ ಮುಗಿದರೆ ಅನುಕೂಲ ಸ್ಥಿತಿಯಲ್ಲಿ ಶಸ್ತ್ರಚಿಕಿತ್ಸೆಯ ಮೂಲಕ ಶಿಶುವನ್ನು ಹೊರತೆರೆಯಬೇಕು. ರಕ್ತಪೂರೈಕೆಯೂ ಅವಶ್ಯಕವಾಗುತ್ತದೆ. ಅತಿ ತೆಳುವಾಗಿರುವಿಕೆ / ಅತಿ ದಪ್ಪವಾಗಿರುವಿಕೆ :- ಸಾಧಾರಣವಾಗಿ ೩-೪ ಸೆಂ ಮೀ ದಪ್ಪದ ಮಾಸು ಸಹಜವಾದದ್ದು.
“ಅಕ್ರೀಟಾ” ಗರ್ಭಕೋಶದ ಒಳಪದರಕ್ಕೆ ಅತಿ ಹತ್ತಿರವಾದಾಗ ಅಂಟಿಕೊಂಡಿರುವ ಮಾಸು. ಈ ಪರಿಸ್ಥಿತಿಯಲ್ಲಿ ಮಾಸು ಸಹಜವಾಗಿ ಕಳಚಿಬರುವುದಿಲ್ಲ. ಹೆರಿಗೆಯಾದ ಮೇಲೆ ಅರ್ಧ ಗಂಟೆಯೊಳಗೆ ಬರಬೇಕಾದ ಮಾಸು ಹೊರಬರದೇ ತಾಯಿ ದೇಹದಿಂದ ಅತಿ ರಕ್ತಸ್ರಾವ ಆಗಬಹುದು, ತಕ್ಷಣವೇ ಹಿರಿಯ ತಜ್ಞರ ನೆರವಿನಿಂದ ಮಾಸನ್ನು ಬಿಡಿಸಿ ಹೊರತರಬೇಕಾಗುತ್ತದೆ. ಸಾಧ್ಯವಾಗದಿದ್ದರೆ ಗರ್ಭಕೋಶಕ್ಕೆ ರಕ್ತ ಪೂರೈಸುವ ನಾಳಗಳನ್ನು ಕಟ್ಟಿ ರಕ್ತ ಹರಿವನ್ನು ನಿಲ್ಲಿಸಬೇಕಾಗುತ್ತದೆ.
ಮಾಸು ಹೊರಬಂದಿಲ್ಲ ಎಂದು ಹೊಕ್ಕಳ ಬಳ್ಳಿ ಹಿಡಿದು ಜೋರಾಗಿ ಎಳೆದರೆ ಗರ್ಭಕೋಶವೇ ಹೊರಬೀಳುವ ಪ್ರಸಂಗ ಬರಬಹುದು. ಇದೂ ಕೂಡ ತಾಯ ಜೀವಕ್ಕೆ ಅತಿ ಅಪಾಯಕಾರಿ. ತಾಯಿ ಮಗುವಿನ ನಡುವಿನ ಭದ್ರಸೇತು ಒಂದಿನಿತು ಹೆಚ್ಚು ಕಡಿಮೆಯಾದರೂ ತಾಯಿಗೆ/ ಮಗುವಿಗೆ ತೊಂದರೆ ತಪ್ಪಿದ್ದಲ್ಲ.
ಬಸುರಿ ನಂಜು - ಗರ್ಭಿಣಿಯರಿಗೆ ಕಾಡುವ ಶಾಪ. ಹೆಚ್ಚಿನ ಬಿ.ಪಿ, ಕಾಲುಬಾವು, ಅತಿಕಡಿಮೆ ಮೂತ್ರ ವಿಸರ್ಜನೆ ಕೆಲವೊಮ್ಮೆ ಅದಿರುವಾಯು ಎಲ್ಲ ಲಕ್ಷಣಗಳ ಸಮೂಹ. ಇದಕ್ಕೆ ಇದಮಿಥ್ಥಂ ಎಂಬ ಕಾರಣ ತಜ್ಞರಿಗೆ ಇನ್ನೂ ಸಿಕ್ಕಿಲ್ಲ. ಆದರೆ ಮಾಸುವಿನಲ್ಲಿಯ ರಕ್ತ ಪೂರಣದ ವ್ಯತ್ಯಾಸವನ್ನು ಎಲ್ಲ ಪ್ರಸಂಗಗಳಲ್ಲಿಯೂ ಗುರುತಿಸಿ ಧೃಢಪಡಿಸಲಾಗಿದೆ. ಈ ಅವ್ಯವಸ್ಥಿತ ಮಾಸು ತಾಯ ಬಸಿರು ನಂಜಿಗೆ ಕಾರಣ. ರಕ್ತಪೂರಣದಲ್ಲೇಕೆ ಏರುಪೇರಾಗುತ್ತದೆ, ಯಾರಲ್ಲಿ ಆಗುತ್ತದೆ ಎಂದು ಮೊದಲೇ ಕಂಡುಹಿಡಿಯುವ ವಿಧಾನ ತಿಳಿದರೆ ಎಷ್ಟೋ ಹೆಣ್ಣುಮಕ್ಕಳ ಪ್ರಾಣ ಉಳಿಯುತ್ತದೆ. ಶಿಶುಗಳು ಆರೋಗ್ಯವಾಗಿ ನಳನಳಿಸುತ್ತವೆ.
ಉಲ್ಲೇಖಗಳು
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ ವರ್ಗ:ಪ್ರಸೂತಿ
ಪ್ರಾದೇಶಿಕ ಜಾನಪದ ರಂಗಕಲೆಗಳ ಅಧ್ಯಯನ ಕೇಂದ್ರ
ಜಾನಪದ ರಂಗಕಲೆಗಳ ಅಧ್ಯಯನ ಕೇಂದ್ರ
ಪುಸ್ತಕ ಪ್ರಕಟಣೆಗಳು
ಸೆಕಂಡ್ ಲೆಫ್ಟಿನೆಂಟ್ ರಾಮ ರಾಘೋಬ ರಾಣೆ
ಪರಮವೀರ ಚಕ್ರ ಪಡೆದ ಮೊದಲ ಕನ್ನಡಿಗ ರಾಮ ರಾಘೋಬ ರಾಣೆ, ಕಾರವಾರದ ಚೆಂಡಿಯಾ ತಾಲ್ಲೂಕಿನಲ್ಲಿ (ನಾಗರಮಡಿ ಜಲಪಾತಕ್ಕೆ ಹೆಸರುವಾಸಿ) ೨೬ ಜೂನ್ ೧೯೧೮ರಂದು ಜನಿಸಿದರು. ಭಾರತೀಯ ಸೇನೆಯ ಇಂಜಿನಿಯರ್ಸ್ ಕಾರ್ಪ್ಸ್ ದಲಕ್ಕೆ ೧೫ ಡಿಸೆಂಬರ್ ೧೯೪೭ರಂದು ನೇಮಕವಾದರು. ೨೧ ವರ್ಷ, ಸೇನೆಯ ವಿವಿಧ ಹುದ್ದೆ ನಿರ್ವಹಿಸಿ, ೫ ಬಾರಿ ಎಂ-ಇನ್-ಡಿ(ಸೇನಾ ವರದಿಯಲ್ಲಿ ಮೆಚ್ಚುಗೆಗೆ ಪಾತ್ರರಾದ ಸೈನಿಕ) ಹೆಗ್ಗಳಿಕೆ ಪಡೆದು, ೧೯೬೮ರಲ್ಲಿ ಮೇಜರ್ ಆಗಿ ನಿವೃತ್ತರಾದರು.
೧೯೪೮ರ ಮಾರ್ಚ್‌ನಿಂದ ಏಪ್ರಿಲ್‌ವರೆಗೆ ರಂದು, ಜಮ್ಮುವಿನ ರಾಜೌರಿಯಲ್ಲಿ ನೆಲಬಾಂಬುಗಳನ್ನು ಕಿತ್ತೊಗೆದು, ಭಾರತೀಯ ಸೇನೆಯ ಫಿರಂಗಿಗಳು ಯುದ್ಧಭೂಮಿಗೆ ನುಗ್ಗಲು ಅನುವು ಮಾಡಿಕೊಟ್ಟ ತಂಡದ ನಾಯಕರಾಗಿದ್ದರು. ಚಿಂಗಾಸ್, ರಾಜೌರಿ ಯನ್ನು ಭಾರತೀಯ ಸೇನೆ ತನ್ನ ವಶಕ್ಕೆ ತೆಗೆದುಕೊಳ್ಳುವಲ್ಲಿ ೨ ಲೆಫ಼್ಟಿನೆಂಟ್ ರಾಮ ರಾಣೆಯವರ ಪಾತ್ರ ನಿರ್ಣಾಯಕವಾಗಿತ್ತು. ಈ ಕಾರ್ಯಕ್ಕಾಗಿ ರಾಣೆಯವರಿಗೆ ಯುದ್ಧ ಕಾಲದ ಉನ್ನತ ಸೇನಾಪದಕವಾದ ಪರಮ_ವೀರ_ಚಕ್ರ ನೀಡಿ ಗೌರವಿಸಲಾಯಿತು.
ನಿವೃತ್ತಿಯ ನಂತರ ಪುಣೆಯಲ್ಲಿ ನೆಲೆಸಿದ ರಾಣೆ ೧೯೯೪ರ ಜುಲೈ ೧೧ರಂದು ನಿಧನರಾದರು.
ಪೂರ್ವ ರಾಜನೊಣಹಿಡುಕ
ಪೂರ್ವ ರಾಜನೊಣಹಿಡುಕ (Eastern Kingbird), [ವೈಜ್ಞಾನಿಕ ಹೆಸರು: ಟೈರೆನಸ್ ಟೈರೆನಸ್  (Tyrannus tyrannus)] ಉತ್ತರ ಹಾಗು ದಕ್ಷಿಣ ಅಮೆರಿಕ ಖಂಡಗಳಲ್ಲಿನ ಮೈನಾ ಗಾತ್ರದ, ಟೈರೆಂಟ್ ಫ್ಲೈ - ಕ್ಯಾಚರ್  (tyrant flycatcher) ವಂಶದ, ಕೀಟಭಕ್ಷಕ ಪಕ್ಷಿ. ಮೈಯ್ಯ ಮೇಲ್ಭಾಗದ ಬಣ್ಣ ಘಾಡ ಬೂದಿ ಮತ್ತು ಕೆಳ ಮೈಯ್ಯ ಬಣ್ಣ ಉಜ್ವಲ ಬಿಳಿಯಿಂದ ಕೂಡಿದೆ. ಬಾಲ ಉದ್ದ ಮತ್ತು ಕರಿ ಬಣ್ಣದಾಗಿದ್ದು ಅದರ ತುದಿ ಬಿಳಿಯಾಗಿರುತ್ತದೆ. ನೆತ್ತಿಯ ಮೇಲೆ ಸಿಂಧೂರದಂತೆ ಕೆಂಪು ಕಿರು ಪಟ್ಟೆ, ಮತ್ತು ಒಮ್ಮುಖದ ರೆಕ್ಕೆಗಳು ಇದರ ಮೇಲ್ಮೈ ಸ್ವರೂಪ. ದೊಡ್ಡ ತಲೆ, ವಿಶಾಲ ಭುಜದ ಈ ಹಕ್ಕಿ ಹೆಸರಿಗೆ ತಕ್ಕಂತೆ ತನ್ನ ರಾಜ್ಯವನ್ನು ಆಕ್ರಮಿಗಳಿಂದ ರಕ್ಷಿಸುತ್ತದೆ. ತನಗಿಂತ ದೊಡ್ಡ ಪಕ್ಷಿಗಳಾದ ಕೆಂಪು-ಬಾಲದ ಗಿಡುಗ, ಕಾಗೆ, ದೊಡ್ಡ ನೀಲಿ ಬಕ, ಅಳಿಲು ಮತ್ತು ಅನ್ಯ ಪ್ರಾಣಿ-ಪಕ್ಷಿಗಳನ್ನು ಎದುರಿಸಿ, ದರ್ಪದಿಂದ ಹಿಯಾಳಿಸಿ, ಅಟ್ಟುತವೆ. ತಂತಿಗಳ ಮೇಲೆ ಕೂತಿದ್ದು, ಸುಳಿವೀಯದೇ ಹಾರಿ ಕೇಟಗಳನ್ನು ಹಿಡಿದು ತಂದು ತಿನ್ನುವ ಇವು ಚಳಿ ಗಾಲದಲ್ಲಿ ಖಂಡದ ನಿತ್ಯ-ಹರಿದ್ವರ್ಣ ಕಾಡುಗಳಿಗೆ ವಲಸೆ ಹೋದಾಗ ಫಲಾಹಾರಿಗಳಾಗುತ್ತವೆ.
ವಿವರ
ಪೂರ್ವ ರಾಜನೊಣಹಿಡುಕ ಸಾಧಾರಣ ಘಾತ್ರವಿದ್ದು, ಕೊಕ್ಕಿನಿಂದ ಬಾಲದವರೆಗಿನ ಅಳತೆ  19–23 cm (7.5–9 in), ಹರಡಿದ ರೆಕ್ಕೆಗಳ ಒಟ್ಟು ಅಳತೆ 33–38 cm (13–15 in), ತೂಕ 33-55 g (1.2-1.9 ಔನ್ಸ್). ಇವುಗಳ ಕರೆ ಉಚ್ಚ ಕಂಠದ ಚಿಲಿಪಿಲಿ, ಗೂಂಗುಟ್ಟುವಿಕೆ, ವಿದ್ಯುತ್ ಬೇಲಿ-ತಂತಿಯ ಕಂಪನಕ್ಕೆ ಹೋಲುವ ಕೂಗು ಗಾನರಹಿತವಾಗಿರುತ್ತದೆ. ತನ್ನ ಪ್ರದೇಶಕ್ಕೆ ಪ್ರವೇಶಿಸಿದ ಪ್ರಾಣಿ, ಪಕ್ಷಿಗಳು ತನಗಿಂತಲೂ ದೊಡ್ಡದು ಹಾಗು ಬಲಶಾಲಿಯಾದರೂ ಆಪತ್ತನ್ನು ಗ್ರಹಿಸುತ್ತಲೇ ಪೂರ್ವ-ರಾಜನೊಣಹಿಡುಕ ಕೊಕ್ಕನ್ನು ತೆರೆದು ಒಳಬಾಯಿಯ ಕೆಂಬಣ್ಣವನ್ನು ಪ್ರದರ್ಶಿಸುತ್ತದೆ. ಮೇಲಿಂದ ಬಂದು ಕುಕ್ಕಿ ಆಪತ್ತನ್ನು ಅಟ್ಟುವ ಛಲ ಇವುಗಳದ್ದು. ಇವು ಕಪ್ಪೆಗಳನ್ನು ಅಥವಾ ಹಸಿರು ಮಿಡತೆಯಂತಹ ದೊಡ್ಡ ಪ್ರಾಣಿಗಳನ್ನು ಬೇಟೆಯಾಡಿದಾಗ ಅವುಗಳನ್ನು ಕಲ್ಲು ಇಲ್ಲವೇ ರೆಂಬೆಗಳಿಗೆ ಹೊಡೆಹೊಡೆದು ಅವುಗಳ ಮೂಳೆ ಇಲ್ಲವೇ ಮೈ ಕವಚವನ್ನು ಮುರಿದು ನುಂಗುತ್ತವೆ. ತಮ್ಮ ದೇಹಕ್ಕೆ ಬೇಕಾದ ನೀರನ್ನು ಪೂರ್ತಿಯಾಗಿ ಕೀಟ ಮತ್ತು ಫಲಾಹಾರದಿಂದಲೇ ಪಡೆದುಕೊಳ್ಳುತ್ತವೆ. ಇವುಗಳು ನೀರುಕುಡಿಯುವುದು ಅತಿ ವಿರಳ. ರಾಜ ಪಕ್ಷಿ “ಪಸೆರಿನೆಸ್” ಅಂದರೆ ರೆಂಬೆಗಳನ್ನು ಹಿಡಿದು ಕೂರುವುದಕ್ಕೆ ಅನುಕೂಲವಾಗಿರುವ ಕಾಲಿನ ಮಾರ್ಪಾಡು ಹೊಂದಿರುವ ಪಕ್ಷಿಗಳ ವರ್ಗಕ್ಕೆ ಸೇರಿವೆ. ಇವುಗಳ ಕರೆ ಸುಲಲಿತವಾದದ್ದಲ್ಲ. ಮರಿಗಳು 2 ವಾರಗಳಲ್ಲಿ ವಯಸ್ಕ ಪಕ್ಷಿಯಂತೆ ಕರೆಯತೊಡಗುತ್ತವೆ.
ಆಹಾರ ಮತ್ತು ಪರಿಸರ
ಪೂರ್ವ ರಾಜನೊಣಹಿಡುಕ ಸಹಜವಾಗಿ ಕೀಟ ಭಕ್ಷಕ. ಹಾರುತ್ತಲೇ ಕೀಟಗಳನ್ನು ಹಿಡಿದು ತಂದು ತಿನ್ನುತ್ತವೆ. ವಲಸೆ ಹೋಗುತ್ತಿರುವ ಕೀಟಗಳ ಗುಂಪು ಇಲ್ಲವೇ ಸಂತಾನ ಅಭಿವೃದ್ಧಿಗಾಗಿ ಒಗ್ಗೂಡಿ ಹಾರುತ್ತಿರುವ ಕೀಟಗಳನ್ನು ಗಾಳಿಯಲ್ಲೇ ಹಿಡಿದು ತರುತ್ತವೆ. ಹುಲ್ಲು ಗಾವಲುಗಳಲ್ಲಿ, ಹೊಲಗಳಲ್ಲಿ ಬೆಳೆದಿರುವ ಹುಲ್ಲಿಗಿಂತಲೂ ಸ್ವಲ್ಪ ಎತ್ತರದಲ್ಲಿ ಅಂದರೆ - ಬೇಲಿ, ತಂತಿ, ಕುರಚಲುಗಳ ಮೇಲೆ ಕುಳಿತಿದ್ದು ಹಾರಿಬರುವ ಕೀಟಗಳಿಗಾಗಿ ಕಾದಿದ್ದು ಹಾರಿ ಗಾಳಿಯಲ್ಲೆ ಹಿಡುದು ತಂದು ಕೂತು, ತಂದ ಕೀಟ ಇಲ್ಲವೇ ಕಪ್ಪೆಗಳನ್ನು ಕುಳಿತ ಪೀಠಕ್ಕೆ ಹೊಡೆದು ಒಮ್ಮೆಲೆ ನುಂಗುತ್ತವೆ (ಕಿತ್ತಿ ಸ್ವಲ್ಪ ಸ್ವಲ್ಪವಾಗಿ ತಿನ್ನುವುದಿಲ್ಲ). ಹಿಡಿದ ಕೀಟ ಚಿಕ್ಕದಾದರೆ ಗಾಳಿಯಲ್ಲಿ ಹಾರುತ್ತಲೇ ಭಕ್ಷಿಸುತ್ತವೆ. ಇವು ಕೀಟಗಳನ್ನು ಒಮ್ಮೆಲೇ ನುಂಗುವುದರಿಂದ ಕೀಟಗಳ ಕವಚ ದೃಢವಾಗಿದ್ದಲ್ಲಿ ಕವಚವನ್ನು ಕಕ್ಕುವುದು ಸಾಮಾನ್ಯ. ಚಳಿಗಾಲದಲ್ಲಿ ಕೀಟಗಳು ಕಡಿಮೆಯಾದಾಗ ಫಲಾಹಾರಿಗಳಾಗಿ ಚಿಕ್ಕ ಚಿಕ್ಕ ಫಲಗಳಾದ, ಚರ್ರಿ, ರಾಸ್ಬೆರಿ ಯಂತಹ ಚಿಕ್ಕ ಚಿಕ್ಕ ಚಳಿಗಾಲದ ಹಣ್ಣುಗಳನ್ನು ತಿನ್ನುತ್ತವೆ.
ಸಂತಾನ ಅಭಿವೃದ್ಧಿ
{| class="toccolours" style="float: right; margin-left: 1em; margin-right: 2em; font-size: 100%; background:#c6dbf7; color:black; width:30em; max-width: 40%;" cellspacing="5"
ಸಂತಾನಕ್ಕೆ ಸಂಬಂಧಿಸಿದ ಮಾಹಿತಿ
ಪೂರ್ವ ರಾಜನೊಣಹಿಡುಕಗಳು, ಬಟ್ಟಲಾಕಾರದ ಆಳವಾದ ದೃಢ ಗೂಡನ್ನು ದಟ್ಟ ಮರಗಳಲ್ಲಿ, ಪೊದೆಗಳಲ್ಲಿ, ಕುರಚಲು ಗಿಡಗಳಲ್ಲಿ, ಕಂಬಗಳ ಮೇಲೆ ಹೀಗೆ ವಿಭಿನ್ನ ಪ್ರದೇಶಗಳನ್ನು ಸಂತಾನಭಿವೃದ್ಧಿ ಕ್ಷೇತ್ರವಾಗಿ ಆರಿಸಿಕೊಳ್ಳುತ್ತವೆ. ಕೆನಡಾದ, ಬ್ರಿಟೀಷ್ ಕೊಲಂಬಿಯ ರಾಜ್ಯದಲ್ಲಿ ಇವು ತೆರೆದ ಹುಲ್ಲುಗಾವಲುಗಳಲ್ಲಿ, ನೀರಿನ ನಡುವಿನ ಕುರಚಲು ದ್ವೀಪಗಳಲ್ಲೂ ಗೂಡು ಕಟ್ಟುತ್ತವೆ. ತಮ್ಮ ಕ್ಷೇತ್ರವನ್ನು ಹೊಕ್ಕ ಯಾವುದೇ ಪ್ರಾಣಿ ಅಥವ ಪಕ್ಷಿಗಳಿಂದ (ಕಾಗೆ, ಅಳಿಲು, ಹಾವುಗಳು, ಅನ್ಯ ಹಕ್ಕಿಗಳು) ಆಪತ್ತಿನ ಸಾಧ್ಯತೆ ಕಂಡಲ್ಲಿ ಪರಾಕ್ರಮದಿಂದ ಆಪತ್ತನ್ನು ಎದುರಿಸಿ ಅಟ್ಟುತ್ತವೆ. ಗಂಡು ಮತ್ತು ಹೆಣ್ಣು ಹಕ್ಕಿಗಳೆರಡೂ ಕ್ಷೇತ್ರ ಪಾಲನೆಯಲ್ಲಿ ಭಾಗವಹಿಸುತ್ತವೆ. ಇವುಗಳ ಕ್ಷೇತ್ರ ಪಾಲನೆಯ ಹೊಣೆಯನ್ನು ಪರಾಕ್ರಮದಿಂದ ನಿಭಾಯಿಸುವುದರಿಂದಾಗಿ ಕಾಗೆಗಳು ಇವುಗಳ ಸಂತಾನ ಪಾಲನಾ ಕ್ಷೇತ್ರಗಳಲ್ಲಿ ಗೂಡನ್ನು ಹೂಡುವುದಿಲ್ಲ/ಹುಡುಕುವುದಿಲ್ಲ. ರಾಜ ನೊಣಹಿಡುಕ ತನ್ನ ಗೂಡಿನಲ್ಲಿ ಅನ್ಯ ಪಕ್ಷಿಗಳ (cowbird) ಮೊಟ್ಟೆಗಳಿದ್ದರೆ ಅವುಗಳನ್ನು ಪತ್ತೆಮಾಡಿ ಹೊರಹಾಕುತ್ತವೆ. ಹೆಣ್ಣು ಹಕ್ಕಿ ಎರಡು ವಾರಗಳಲ್ಲಿ ಬೆಳಗಿನ-ತಂಪು ಸಮಯದಲ್ಲಿ ಗೂಡು ಕಟ್ಟುತ್ತವೆ. ಈ ಸಮಯದಲ್ಲಿ ಗಂಡು ಹಕ್ಕಿ ಹೆಣ್ಣು ಹಕ್ಕಿಯನ್ನು ಆಪತ್ತಿನಿಂದ ಕಾಯಲು ಮತ್ತು/ಅಥವಾ ಅನ್ಯ ಗಂಡು ಹಕ್ಕಿಗಳೊಂದಿಗಿನ ಮೈಥುನವನ್ನು ತಡೆಯಲು ಎಚ್ಚರಿಕೆವಹಿಸುತ್ತವೆ. ಕಡ್ಡಿ, ಬೇರು, ನಾರು, ಮರದ ತೊಗಟೆಯ ನಾರು, ಕೆಲವೊಮ್ಮೆ ಸಿಗರೇಟಿನ ಫಿಲ್ಟರ್ ಗಳು, ಪ್ಲಾಸ್ಟಿಕ್ ಮತ್ತು ನೂಲು ಹೀಗೆ ಹಲವು ವಸ್ತುಗಳಿಂದ ದೃಢವಾಗಿ ಕಟ್ಟಲ್ಪಟ್ಟ ಪೂರ್ವ ರಾಜನೊಣಹಿಡುಕದ ಗೂಡಿನ ಅಗಲ 7’’ ಮತ್ತು ಆಳ 6’’ (‘’ = ಇಂಚುಗಳು) ಇರುತ್ತದೆ. ಗೂಡಿನ ಒಳಭಾಗದ ತಳದಲ್ಲಿ ಮೃಧುವಾದ, ಸೂಕ್ಷ್ಮ ಬೇರುಗಳು, ಹತ್ತಿನಾರು, ಪ್ರಾಣಿಗಳ ಕೂದಲು ಹಾಸಲಾಗಿರುತ್ತದೆ.
ನಡತೆ
ಪೂರ್ವ ರಾಜನೊಣಹಿಡುಕಗಳು ನಿಪುಣ ವಾಯುಗಾಮಿ, ಇವು ಹಾರುವಾಗ ತೇಲುವುದಿಲ್ಲ. ಸಮೀಪದಲ್ಲಿ ಪೀಠವಾವುದೂ ಇಲ್ಲದಿದ್ದಲ್ಲಿ ಹುಲ್ಲಿನಲ್ಲಿನ ಕೀಟಗಳನ್ನು ಹಿಡಿಯುವಾಗ, ಗಾಳಿಯಲ್ಲಿ ಏಕ ಸ್ಥಳದಲ್ಲಿ ರೆಕ್ಕೆಬಡಿಯುತ್ತ ಇದ್ದು ಕೀಟವನ್ನು ಸಂಪಾದಿಸಿಕೊಳ್ಳಬಲ್ಲವು. ಕೆಲವೊಮ್ಮೆ ಇವು, ಅನ್ಯ ರಾಜನೊಣಹಿಡುಕಗಳ ಗೂಡಿನಲ್ಲಿ ತಮ್ಮ ಮೊಟ್ಟೆಯನ್ನು ಇಟ್ಟು ಸಂತಾನ ಪಾಲನೆಯ ಹೊಣೆಯನ್ನು ತಪ್ಪಿಸಿಕೊಳ್ಳುವುದನ್ನು ಗಮನಿಸಲಾಗಿದೆ. ಇವುಗಳ ಸಂಖ್ಯೆ ಪೂರ್ವ ಹಾಗು ದಕ್ಷಿಣದ ರಾಜ್ಯಗಳಲ್ಲಿ ಏರಿಳತಕ್ಕೆ ಗುರಿಯಾಗಿದ್ದರೂ ವಲಸೆ ಕ್ಷೇತ್ರದಲ್ಲಿ ಇವುಗಳ ಸಂಖ್ಯೆಗೆ ದಕ್ಕೆ ಕಂಡಿಲ್ಲದ ಕಾರಣ ಇವುಗಳು ಸಂತತಿ ದೃಢವಾಗಿದೆ ಎಂದು ಪರಿಗಣಿಸಲಾಗಿದೆ. ಕಾಡುಗಳು ಮಾಯವಾಗಿ ಅವುಗಳ ಜಾಗದಲ್ಲಿ ನಗರಗಳು ಬೆಳೆಯುತ್ತಿರುವಾಗ ಆಶ್ರಯ ಕಳೆದುಕೊಂಡ ರಾಜನೊಣಹಿಡುಕಗಳು ಕೆಲವೊಮ್ಮೆ ರಸ್ತೆ ಬದಿಯಲ್ಲಿ ಆಹಾರಕ್ಕಾಗಿ ಮತ್ತು ಗೂಡು ಕಟ್ಟುವ ಸಾಮಗ್ರಿಗಳನ್ನು ಸಂಗ್ರಹಿಸುವಾಗ ವಾಹನಗಳ ಹೊಡೆತಕ್ಕೆ ಸಿಕ್ಕಿ ಸಾಯುತ್ತವೆ. ಮಾನವ ತಿರಸ್ಕೃತ ವಸ್ತುಗಳನ್ನೂ ಗೂಡುಕಟ್ಟುವುದಕ್ಕೆ ಬಳಸುವುದರಿಂದ ಮರಿಗಳಿಗೂ ಮತ್ತು ಪಾಲಕರಿಗೂ ಹಾನಿ ಉಂಟಾಗಬಹುದು - ಗೂಡಿಗೆ ತಂದ ಪ್ಲಾಸ್ಟಿಕ್ ನೂಲಿಗೆ ಸಿಕ್ಕಿ ಹೆಣ್ಣು ಹಕ್ಕಿಯೊಂದು ಸತ್ತಿರುವುದನ್ನು ದಾಖಲಿಸಲಾಗಿದೆ.
ಬಾಹ್ಯ ಕೊಂಡಿಗಳು
ವರ್ಗ:Tyrannus (genus) ವರ್ಗ:Birds of El Salvador Kingbird, Eastern
ಚಿನ್ಮಯಾನಂದ ಸರಸ್ವತಿ
ಭಗವದ್ಗೀತೆಯನ್ನು ನಮ್ಮ ಕಾಲದ ಜನಕ್ಕೆ ಹತ್ತಿರ ತಂದುಕೊಟ್ಟ ಮಹನೀಯರು ಸ್ವಾಮಿ ಚಿನ್ಮಯಾನಂದರು (ಮೇ ೮, ೧೯೧೬ - ಅಗಸ್ಟ್ ೩, ೧೯೯೩). ‘ಭಗವದ್ಗೀತೆ’ಯನ್ನು ನಮ್ಮ ದಿನಚರಿಯಲ್ಲಿ ಉಪಯೋಗಿಸುವುದು ಹೇಗೆ ಎಂದು ಮನವರಿಕೆ ಮಾಡಿಕೊಟ್ಟ ಮಹನೀಯರು ಸ್ವಾಮಿ ಚಿನ್ಮಯಾನಂದರು. ಅವರ ‘ಭಗವದ್ಗೀತೆ’ಯ ಕುರಿತಾದ ಗೀತಾಜ್ಞಾನ ಯಜ್ಞಗಳೆಂಬ ಉಪನ್ಯಾಸಗಳು, ಪುಸ್ತಕಗಳು ಹೀಗೆ  ಭಗವದ್ಗೀತೆಯಲ್ಲಿ ಮತ್ತು ಭಾರತೀಯ ಅಧ್ಯಾತ್ಮಿಕ ತತ್ವದಲ್ಲಿ  ಜನಾಸಕ್ತಿಯನ್ನು ಮೂಡಿಸಿದ ಸೇವೆಗಳು  ಅದ್ವಿತೀಯವಾದದ್ದು.
ಜೀವನ
ಮೇ ೮, ೧೯೧೬ರಂದು ಕೇರಳದಲ್ಲಿ ಜನಿಸಿದ ಪೂರ್ವಾಶ್ರಮದ ಬಾಲಕೃಷ್ಣ ಮೆನನ್ನರು ಕಾನೂನು ಮತ್ತು ಇಂಗ್ಲಿಷ್ ಸಾಹಿತ್ಯಗಳಲ್ಲಿ ಸ್ನಾತಕೋತ್ತರ ಪದವೀಧರರು.
ಸ್ವಾತಂತ್ರ್ಯ ಚಳುವಳಿಯಲ್ಲಿ
ದೇಶದ ಸ್ವಾತಂತ್ರ್ಯಕ್ಕಾಗಿನ ಹೋರಾಟಕ್ಕಿಳಿದ ಅವರು ಬ್ರಿಟಿಷ್ ಸರ್ಕಾರದಿಂದ ಕಾರಾಗೃಹಕ್ಕೆ ತಳ್ಳಲ್ಪಟ್ಟರು. ಸೆರೆಮನೆಯಿಂದ ಹೊರ ಬಂದ ಅವರು ‘ದಿ ನ್ಯಾಷನಲ್ ಹೆರಾಲ್ಡ್’ ಪತ್ರಿಕೆಯ ವರದಿಗಾರರಾಗಿ ಕಾರ್ಯನಿರ್ವಹಿಸತೊಡಗಿದ್ದರು.
ಸಾಧುಗಳ ಡೋಂಗಿತನ ಬಯಲು ಮಾಡಹೊರಟರು
ನ್ಯಾಷನಲ್ ಹೆರಾಲ್ಡ್ ಪತ್ರಿಕೆಯಲ್ಲಿ ಕಾರ್ಯನಿರ್ವಹಿಸುತ್ತಿದ್ದ ಬಾಲಕೃಷ್ಣ ಮೆನನ್ನರಿಗೆ, ಹಿಮಾಲಯದಲ್ಲಿ ಸಾಧುಗಳೆಂದು ಹೇಳಿಕೊಳ್ಳುತ್ತಾ ಜೀವಿಸುವ ಸಮುದಾಯದವರ ಕುರಿತಾಗಿ,  ಡೋಂಗೀತನದವರು ಎಂಬ ಭಾವವಿತ್ತು. ಹಾಗಾಗಿ ಈ ಜನರ ಡೋಂಗಿತನವನ್ನು ಬಯಲುಮಾಡುವ ‘ವಿಶಿಷ್ಟ ಪತ್ರಿಕಾ ವರದಿ’ ಮೂಡಿಸುವಾಸೆ ಅವರಲ್ಲಿ ಗರಿಗೆದರಿತು. ಈ ಹುಮ್ಮಸ್ಸಿನಲ್ಲಿ ಅವರು ರಿಷಿಕೇಶದಲ್ಲಿರುವ ‘ಆನಂದ ಕುಟೀರ’ದಲ್ಲಿನ  ಸ್ವಾಮಿ ಶಿವಾನಂದರ  ಆಶ್ರಮಕ್ಕೆ ಪ್ರಯಾಣ ಬೆಳೆಸಿದರು.
ಅನಿರೀಕ್ಷಿತ ತಿರುವು
ಸಾಧುಜೀವಿಗಳ ಬದುಕಿನ ಬಗೆಗೆ ತಾವು ಭಾವಿಸಿಕೊಂಡಿದ್ದ ವ್ಯತಿರಿಕ್ತ ಬದುಕನ್ನು ಅನ್ವೇಷಿಸ ಹೊರಟಿದ್ದ ಬಾಲಕೃಷ್ಣ ಮೆನನ್ನರ ಯಾತ್ರೆ ಪಡೆದ ತಿರುವು ಅನಿರೀಕ್ಷಿತವಾಗಿತ್ತು. ಬಹಿರ್ಮುಖವಾಗಿ ಹೊರಟಿದ್ದ ಈ ಅನ್ವೇಷಣೆ ಇದ್ದಕ್ಕಿದ್ದಂತೆ ಅಂತರ್ಮುಖವಾಗಿ ಹರಿಯತೊಡಗಿತು. ತಮ್ಮ ಹೊರಗನ್ನು ಅನ್ವೇಷಿಸಿ ಬಯಲು ಮಾಡ ಹೊರಟಿದ್ದ ಅವರು, ತಮ್ಮನ್ನೇ ಅನ್ವೇಷಿಸಿ ಬಯಲುಮಾಡಿಕೊಳ್ಳತೊಡಗಿದರು. ಈ ಪ್ರಕ್ರಿಯೆ ಆಧ್ಯಾತ್ಮಿಕದ ಹಾದಿಯಲ್ಲಿ ಚಿಗುರೊಡೆಯಲಾರಂಭಿಸಿತು.
ಬಿಡುಗಡೆಯ ಹಾದಿ
ಸ್ವಾಮಿ ಶಿವಾನಂದರ ದೈವೀತೇಜಸ್ಸು, ಪ್ರೇಮ ಮತ್ತು ವೇದಾಂತದ ಬೋಧನೆಗಳು ಈ ಯುವ ಹೃದಯದ ಮೇಲೆ ಅಪಾರವಾದ ಪರಿಣಾಮವನ್ನು ತಂದುಬಿಟ್ಟವು. ಅವರಲ್ಲಿ ಅಂತರಂಗಿಕವಾಗಿ ಅಪೂರ್ವವಾದ ಬದಲಾವಣೆಗಳು ತೆರೆದುಕೊಳ್ಳತೊಡಗಿದವು. ಹೀಗಾಗಿ ಅವರು ತಮ್ಮ ಸ್ವಯಂ ಬದುಕಿನ ಮೂಲ ಉದ್ದೇಶದ ಕಡೆಗೆ ಪ್ರಶ್ನಿಸಿಕೊಳ್ಳಲಾರಂಭಿಸಿ, ಶಾಶ್ವತವಾದ ಸಂತೋಷದ ಒಳಗುಟ್ಟೇನಿರಬಹುದು ಎಂಬ ಕುರಿತು ಶೋಧಕ್ಕೆ ಮೊದಲು ಮಾಡಿದರು.
ಮಹಾನ್ ಸಂತರ ಸಾಂಗತ್ಯ ಮತ್ತು ಅವರ ಬೋಧನೆಗಳನ್ನು ಸವಿಯುವುದರ ಜೊತೆ ಜೊತೆಗೆ ಸ್ವಯಂ ತಾವೇ ಬಿಡುಗಡೆಯ ಹಾದಿಯನ್ನೂ ಆಯ್ದುಕೊಂಡರು. ಫೆಬ್ರುವರಿ ೨೫, ೧೯೪೯ರ ಶಿವರಾತ್ರಿಯ ದಿನದಂದು ಬಾಲಕೃಷ್ಣ ಮೆನನ್ ಅವರು ಸ್ವಾಮಿ ಶಿವಾನಂದರಿಂದ ಸಂನ್ಯಾಸ ದೀಕ್ಷೆಯನ್ನು ಸ್ವೀಕರಿಸಿದರು. ಸ್ವಾಮಿ ಶಿವಾನಂದರು ಇವರಿಗೆ ‘ಸ್ವಾಮಿ ಚಿನ್ಮಯಾನಂದ ಸರಸ್ವತಿ’ ಎಂಬ ಹೆಸರನಿಟ್ಟರು. ಚಿನ್ಮಯವೆಂಬುದು ಪರಿಶುದ್ಧವಾದ ಅರಿವು (pure consciousness) ಎಂಬುದರ ಸೂಚಕವಾಗಿದೆ.
ಸ್ವಾಮಿ ಶಿವಾನಂದರು ತಮ್ಮ ಈ ಶಿಷ್ಯ ಚಿನ್ಮಯಾನಂದರನ್ನು ಹಿಮಾಲಯದ ಉತ್ತರಕಾಶಿಯಲ್ಲಿದ್ದ ತಮ್ಮ ಕಾಲದ ಶ್ರೇಷ್ಠ ವೇದಾಂತಿಗಳಾದ ಸ್ವಾಮಿ ತಪೋವನಂ ಅವರ ಬಳಿ ಕಳುಹಿಸಿಕೊಟ್ಟರು. ಸ್ವಾಮಿ ತಪೋವನಂ ಅವರು ಶಿಷ್ಯರನ್ನು ಆಯ್ದುಕೊಳ್ಳುವುದು ಅತೀ ವಿರಳವಾಗಿತ್ತು. ಹಾಗೆ ಆಯ್ದುಕೊಂಡವರನ್ನು ಕೂಡಾ ಅವರು ಹಲವಾರು ಕಠಿಣ ಪರೀಕ್ಷೆಗಳಿಗೆ ಈಡು ಮಾಡಿ, ಅವರಿಗೆ  ಅತ್ಯಂತ ಕಟ್ಟುನಿಟ್ಟಾದ ನಿಬಂಧನೆಗಳನ್ನು ವಿಧಿಸುತ್ತಿದ್ದರು. ಈ ಎಲ್ಲವನ್ನೂ ನಿಷ್ಠೆಯಿಂದ ಒಪ್ಪಿಕೊಂಡ ಸ್ವಾಮಿ ಚಿನ್ಮಯಾನಂದರು ಈ ಮಹಾನ್ ಸಂತರಾದ ಸ್ವಾಮಿ ತಪೋವನಂ ಅವರ ಶಿಷ್ಯರಾಗಿ ಸಕಲಸಂಗ ಪರಿತ್ಯಾಗಿಗಳಾಗಿ ವೇದಾಂತದ ಆಳವಾದ ಅಧ್ಯಯನವನ್ನು ಕೈಗೊಂಡರು.
ಜ್ಞಾನ ಯಜ್ಞ
ಸ್ವಾಮಿ ಚಿನ್ಮಯಾನಂದರ ಉಪನ್ಯಾಸಗಳಿಗೆ ಜ್ಞಾನ ಯಜ್ಞವೆಂದು ಹೆಸರು. ಭಗವದ್ಗೀತೆಯಲ್ಲಿ ಶ್ರೀಕೃಷ್ಣನ ಉಪದೇಶಗಳಿಗೆ ಜ್ಞಾನ ಯಜ್ಞವೆಂಬ ಉಲ್ಲೇಖವಿದೆ. ದಿವ್ಯ ಜ್ಞಾನದ ಸಂಪಾದನೆಗಾಗಿ ನಿಷ್ಠ ಅಭಿಲಾಷಿಯು ನಡೆಸುವ ಶ್ರದ್ಧಾವಂತ ಶಾಸ್ತ್ರಾಧ್ಯಯನಕ್ಕೆ ಯಜ್ಞವೆಂದು ಹೆಸರು. ಸ್ವಾಮಿ ಚಿನ್ಮಯಾನಂದರು ತಮ್ಮ ಮೊದಲ ಜ್ಞಾನಯಜ್ಞವೆಂಬ ಸರಣಿ ಉಪನ್ಯಾಸಗಳನ್ನು ೧೯೫೧ರ ಡಿಸೆಂಬರ್ ಮಾಸದಲ್ಲಿ ಪುಣೆಯಲ್ಲಿನ ಪುಟ್ಟ ದೇಗುಲವೊಂದರಲ್ಲಿ ನಡೆಸಿಕೊಟ್ಟರು.
ವಿಶ್ವದಾದ್ಯಂತ ತಮ್ಮ ಬಳಿ ಬಂದ ಆಸಕ್ತರಿಗೆಲ್ಲಾ ಸ್ವಾಮಿ ಚಿನ್ಮಯಾನಂದರು ಅತ್ಯಂತ ಪ್ರೀತಿಯಿಂದ ಬೋಧಿಸಿದರು. ಆಗಸ್ಟ್ ೩, ೧೯೯೩ರಲ್ಲಿ ಅಮೆರಿಕದ ಕ್ಯಾಲಿಫೋರ್ನಿಯಾದಲ್ಲಿದ್ದ ಸಂದರ್ಭದಲ್ಲಿ  ತಮ್ಮ ಇಹಲೋಕದ ಯಾತ್ರೆಯನ್ನು ಪೂರೈಸಿದ ಈ ತಪಸ್ವಿಗಳು ವಿಶ್ವದಾದ್ಯಂತ ಸಂಚರಿಸಿ ೫೭೬ಜ್ಞಾನ ಯಜ್ಞಗಳನ್ನೂ, ಅಸಂಖ್ಯಾತ ಆಧ್ಯಾತ್ಮಿಕ ಶಿಬಿರಗಳನ್ನೂ ನಡೆಸಿ ಪ್ರತ್ಯಕ್ಷವಾಗಿ ಮತ್ತು ಪರೋಕ್ಷವಾಗಿ ಕೋಟ್ಯಾಂತರ ಹೃದಯಗಳನ್ನು ಸಂವೇದಿಸಿದರು.
ಗ್ರಂಥ ರಚನೆ
ವಿಶ್ವದೆಲ್ಲೆಡೆಯ ಪ್ರಯಾಣ, ಬಿಡುವಿಲ್ಲದ ಕಾರ್ಯಕ್ರಮಗಳು ಮತ್ತು ಕ್ರಮೇಣವಾಗಿ ಶಿಥಿಲಗೊಳ್ಳುತ್ತಿದ್ದ ದೇಹ ವ್ಯವಸ್ಥೆ, ಇವ್ಯಾವುದನ್ನೂ ಲೆಖ್ಖಿಸದ ಸ್ವಾಮಿ ಚಿನ್ಮಯಾನಂದರು ೩೫ಕ್ಕೂ ಹೆಚ್ಚು ಮಹತ್ವಪೂರ್ಣ ಗ್ರಂಥಗಳನ್ನು ರಚಿಸಿದರು. ಅವುಗಳಲ್ಲಿ ಉಪನಿಷತ್ತು ಮತ್ತು ಭಗವದ್ಗೀತೆಯ ಕುರಿತಾದ ವಿಶ್ಲೇಷಣೆಗಳು ಪ್ರಮುಖವಾಗಿವೆ. ಭಗವದ್ಗೀತೆಯ ಕುರಿತಾದ ಅವರ ರಚನೆಯಂತೂ ಅತ್ಯದ್ಬುತವಾದ ವಿಶ್ಲೇಷಣೆ, ದಿವ್ಯ ಅನುಭಾವ, ಅತ್ಯಂತ ರಚನಾತ್ಮಕ, ಜೀವನದಲಿ ಅಳವಡಿಕೆಗೆ ಯೋಗ್ಯ, ಸುಂದರ ನಿದರ್ಶನಗಳು ಮತ್ತು ಅನುಭೂತಿಗಳನ್ನು ಹೊತ್ತುಕೊಂಡ ಶ್ರೇಷ್ಠ ಕೃತಿ ಎನಿಸಿದೆ. ಭಗವದ್ಗೀತೆಯ ಕುರಿತಾದ ಸ್ವಾಮಿ ಚಿನ್ಮಯಾನಂದರ ಪ್ರವಚನಗಳ ವಿಡಿಯೋ ಪ್ರತಿಗಳು ವಿಶ್ವದೆಲ್ಲೆಡೆ ಪ್ರಖ್ಯಾತಿಯನ್ನು ಗಳಿಸಿವೆ.
ಇಪ್ಪತ್ತನೆಯ ಶತಮಾನದ ದ್ವಿತೀಯಾರ್ಧದಲ್ಲಿ ಆದಿ ಶಂಕರರ ಕೃತಿ, ಚಿಂತನೆ ಮತ್ತು ಕಾರ್ಯಗಳ ಪರಿಚಯವನ್ನು ವಿಶ್ವದೆಲ್ಲೆಡೆ ಕೊಂಡೊಯ್ಯುವುದರ ಮೂಲಕ ಸ್ವಾಮಿ ಚಿನ್ಮಯಾನಂದರು ಮಾಡಿದ ಕ್ರಾಂತಿ ಅಪೂರ್ವವಾದದ್ದು. ತಮ್ಮ ಬರವಣಿಗೆಗಳಲ್ಲಿ ಮತ್ತು ಉಪನ್ಯಾಸಗಳಲ್ಲಿ  ಸ್ವಾಮಿ ಚಿನ್ಮಯಾನಂದರು ನೀಡುತ್ತಿದ್ದ ಆಳ, ಸ್ಪಷ್ಟತೆ, ನಿಖರತೆ, ಆಕರ್ಷಣೆ, ಹಾಸ್ಯ ಮನೋಭಾವ ಮತ್ತು ಅನುಭೂತಿಗಳು  ಸರಿಸಾಟಿಯಿಲ್ಲದ್ದು. ತಮ್ಮ ಕೊನೆಯ ಉಸಿರಿರುವವರೆಗೂ ಬಿಡುವಿಲ್ಲದಂತೆ ಅದ್ವೈತ ವೇದಾಂತದ ಸೌಗಂಧವನ್ನು ತಾವು ಹೋದಲ್ಲೆಲ್ಲಾ ಪಸರಿಸಿದರು.
ಚಿನ್ಮಯ ಮಿಷನ್
ನಲವತ್ತೆರಡು ವರ್ಷಗಳ ಕಾಲ ಅಹರ್ನಿಶಿ ದುಡಿದ ಸ್ವಾಮಿ ಚಿನ್ಮಯಾನಂದರ ಶ್ರಮದ ಫಲವಾಗಿ ಇಂದು ಚಿನ್ಮಯ ಮಿಷನ್ ಸಂಘಟನೆಯು ಮಹತ್ವದ ಸಂಘಟನೆಯಾಗಿ  ಬೆಳೆದು ನಿಂತಿದ್ದು ಆಧ್ಯಾತ್ಮಿಕ ಔನ್ನತ್ಯಗಳ ಜೊತೆ  ಜೊತೆಗೆ ವಿದ್ಯಾಭ್ಯಾಸ, ಬಡತನ ನಿವಾರಣೆ, ವೈದ್ಯಕೀಯ ಮತ್ತು ನೂರಾರು ಸಮಾಜಸೇವಾ ಕಾರ್ಯಗಳಲ್ಲಿ ತನ್ನದೇ ಆದ ರೀತಿಯ ಕೊಡುಗೆಗಳನ್ನು ನೀಡುತ್ತಾ ಮುಂದೆ ಸಾಗಿದೆ. ಸ್ವಾಮಿ ಚಿನ್ಮಯಾನಂದರ ಬದುಕು ಸೀಮಾತೀತ ಶಕ್ತಿ, ಪ್ರೇಮ, ಸೇವೆ ಮತ್ತು ಆಧ್ಯಾತ್ಮ ಶಕ್ತಿಗಳ ಮಹಾನ್ ಸಂಗಮವಾಗಿದೆ.
ಉಲ್ಲೇಖ
ವರ್ಗ:ಅಧ್ಯಾತ್ಮ ವರ್ಗ: ಧರ್ಮಗುರುಗಳು ವರ್ಗ: ಹಿಂದೂಧರ್ಮ
ಪ್ರಜ್ವಲ್ ದೇವರಾಜ್
ಪ್ರಜ್ವಲ್ ದೇವರಾಜ್ (ಜನನ 4 ಜುಲೈ 1987) ಒಬ್ಬ ಭಾರತೀಯ ಚಲನಚಿತ್ರ ನಟ, ಇವರು ಮುಖ್ಯವಾಗಿ ಕನ್ನಡ ಚಲನಚಿತ್ರೋದ್ಯಮದಲ್ಲಿ ಕೆಲಸ ಮಾಡುತ್ತಾರೆ. ಅವರು ಕನ್ನಡ ಚಲನಚಿತ್ರ ಸಿಕ್ಸರ್ (2007) ಮೂಲಕ ಸ್ಯಾಂಡಲ್ವುಡ್ ಗೆ ಪಾದಾರ್ಪಣೆ ಮಾಡಿದರು, ಇದಕ್ಕಾಗಿ ಅವರು ಸುವರ್ಣ ಚಲನಚಿತ್ರ ಪ್ರಶಸ್ತಿಗಳಲ್ಲಿ ಅತ್ಯುತ್ತಮ ಚೊಚ್ಚಲ ನಟ ಪ್ರಶಸ್ತಿಯನ್ನು ಗೆದ್ದರು. ಇದರ ನಂತರ ಗ್ಯಾಂಗ್ಸ್ಟರ್ ಚಿತ್ರ ಗೆಳೆಯ (2007) ಗಲ್ಲಾಪೆಟ್ಟಿಗೆಯಲ್ಲಿ ಯಶಸ್ವಿಯಾಯಿತು.
ಅವರ ಇತರ ಗಮನಾರ್ಹ ಚಿತ್ರಗಳೆಂದರೆ ಮೆರವನಿಗೆ (2008), ಗುಲಾಮ (2009), ಮುರಳಿ ಮೀಟ್ಸ್ ಮೀರಾ (2011), ಸೂಪರ್ ಶಾಸ್ತ್ರಿ (2013) ಮತ್ತು ಗಲಾಟೆ (2013).ಅವರು ಕನ್ನಡ ಚಿತ್ರರಂಗದ ಪ್ರಮುಖ ನಟರಲ್ಲಿ ಒಬ್ಬರಾಗಿದ್ದಾರೆ.
ಆರಂಭಿಕ ಜೀವನ
ಪ್ರಜ್ವಲ್ "ಡೈನಾಮಿಕ್ ಹೀರೋ" ಎಂದು ಜನಪ್ರಿಯರಾಗಿರುವ ಪ್ರಸಿದ್ಧ ಕನ್ನಡ ನಟ ದೇವರಾಜ್ ಅವರ ಪುತ್ರರಾಗಿದ್ದಾರೆ. ಅವರಿಗೆ ಪ್ರಣಾಮ್ ಎಂಬ ಕಿರಿಯ ಸಹೋದರನಿದ್ದಾನೆ. ರೂಪದರ್ಶಿ ಮತ್ತು ಶಾಸ್ತ್ರೀಯ ನರ್ತಕಿಯಾಗಿರುವ ಅವರ ಬಾಲ್ಯದ ಗೆಳತಿ ರಾಗಿಣಿ ರವಿಚಂದ್ರನ್ ಅವರನ್ನು 2015 ರಲ್ಲಿ ವಿವಾಹವಾದರು.
ಶಿಕ್ಷಣ
ಪ್ರಜ್ವಲ್ ತನ್ನ ಸ್ನಾತಕ ಹಂತದ ಪದವಿಯನ್ನು ಜೈನ್ ವಿಶ್ವವಿದ್ಯಾಲಯದ ಮ್ಯಾನೇಜ್ಮೆಂಟ್ ಅಧ್ಯಯನ ಕೇಂದ್ರ, ಬೆಂಗಳೂರಿನಲ್ಲಿ  ಪೂರ್ಣಗೊಳಿಸಿದರು. ಅವರು ಶ್ರೀ ಅರಬಿಂದೋ ಸ್ಮಾರಕ ಶಾಲೆಯಲ್ಲಿ ತಮ್ಮ ಶಾಲಾ ಶಿಕ್ಷಣವನ್ನು ಮಾಡಿದರು
ಉಲ್ಲೇಖಗಳು
ವರ್ಗ:ಜೀವಂತ ವ್ಯಕ್ತಿಗಳು
ಎಂ ಎ ಪ್ರಜುಷಾ
ಮಾಲಿಯಖಾಲ್ ಆಂಥೋನಿ ಪ್ರಜುಷಾ (ಜನನ ೨೦ ಮೇ ೧೯೮೭) ಕೇರಳದ ಭಾರತೀಯ ಟ್ರ್ಯಾಕ್‌ ಮತ್ತು ಫೀಲ್ಡ್ ಅಥ್ಲೀಟ್ ಆಗಿದ್ದು, ಅವರು ಲಾಂಗ್ ಜಂಪ್  ಮತ್ತು ಟ್ರಿಪಲ್ ಜಂಪ್ ನಲ್ಲಿ   ಸ್ಪರ್ದಿಸುತ್ತಾರೆ ಟ್ರಿಪಲ್ ಜಂಪ್ ನಲ್ಲಿ ಅವರು ಭಾರತೀಯ ರಾಷ್ಟ್ರೀಯ ದಾಖಲೆಯನ್ನು ಮಾಡಿದ್ದರೆ (೧೩.೭೨ ಮೀ)  ಅವರು ಮಯಾಖಾ ಜಾನಿ ಅವರ ದಾಖಲೆಯನ್ನು  ನಾಲ್ಕು  ಸೆಂಟಿಮೀಟರ್  ರಿಂದ  ಮುರಿದರು.
ಸಾದನೆಗಳು ಮತ್ತು ಶೀರ್ಷೆಕೆಗಳು
ವೈಯಕ್ತಿಕ ಅತ್ಯುತ್ತಮ   ಟ್ರಿಪಲ್  ಜಂಪ್  ೧೩.೭೩ಮೀ. (೨೦೧೦ ಭಾರತೀಯ ದಾಖಲೆ  ) ಲಾಂಗ್ ಜಂಪ್  ೬.೫೫ಮೀ (೨೦೧೦) ೯ ಅಕ್ಟೋಬರ್  ೨೦೧0ರಂದು  ನವೀಕರಿಸಲಾಗಿದೆ
ಆರಂಭಿಕ ಜೀವನ
ಪ್ರಜುಷಾ ಮೇ ೧೯೮೭ರಂದು  ಜನಿಸಿದರು ಭಾರತ  ದೇಶದ  ಕೇರಳ  ರಾಜ್ಯದಲ್ಲಿರುವ  ತ್ರಿಶೂರ್ ಎಂಬ ಜಿಲ್ಲೆಗೆ  ಸೇರಿದವಳು
ವೃತ್ತಿ
ಟ್ರಿಪಲ್ ಜಂಪ್ ಗಾಗಿ ಪ್ರಜುಶಾ  ಅವರ ವೈಯಕ್ತಿಕ ಅತ್ಯುತ್ತಮ ಸಾಧನೆ ೧೩.೭೨ಮೀ ಇದು  ೨೦೧೦ ರ  ಅಕ್ಟೋಬರ್ ೮ರಂದು  ನಡೆದ  ಕಾಮನ್ ವೆಲ್ತ್ ಕ್ರೀಡಾಕೂಟದಲ್ಲಿ  ಸ್ಥಾಪಿಸಲಾದ ಭಾರತೀಯ ರಾಷ್ಟ್ರೀಯ ದಾಖಲೆಯಾಗಿದೆ   ಇವರು ಮಯೂಖಾ ಜಾನಿಯವರ ಎರಡು ತಿಂಗಳ  ಹಳೆಯ ದಾಖಲೆಯನ್ನು  ನಾಲ್ಕು ಸೆಂಟಿಮೀಟರ್ಗಳಿಂದ  ಮುರಿದರು ಮತ್ತು ೧೮ಸೆಂ. ಮೀ(೭ ಇಂಚುಗಳು ) ತನ್ನ ವೈಯಕ್ತಿಕ ಅತ್ಯುತ್ತಮ ಲಾಂಗ್ ಜಂಪ್‌ನಲ್ಲಿ ೬.೫೫ ಮೀಟರ್ ಗುಂಪಾಗಿದೆ.
ಪ್ರಜುಷಾ ಕಳೆದ ೧0ವರ್ಷಗಳಿಂದ ತನ್ನ  ತರಬೇತುದರ  ಎಂ ಎ ಜಾರ್ಜ್  ಅವರೊಂದಿಗೆ  ಸ್ಪೋರ್ಟ್ಸ್ ಅಥಾರಿಟಿ ಆಫ್ ಇಂಡಿಯಾ (ಎಸ್‌ ಎ ಐ) ಅಡಿಯಲ್ಲಿ   ತರಬೇತಿ ಪಡೆಯುತ್ತಿದ್ದಾರೆ  ಅವರು ಭಾರತೀಯ ರೈಲ್ವೆ  ಮತ್ತು ರೈಲುಗಳೊಂದಿಗೆ  ಭಾರತ ಕ್ರೀಡಾ ಪ್ರತೀಕರದ  ತರಬೇತಿದಾರರಾದ ಎಂ  ಎ ಜಾರ್ಜ್ ಅವರ ಅಡಿಯಲ್ಲಿ  ಕೆಲಸ ಮಾಡುತ್ತಾರೆ.
ಅಕಿಮಿನೀಸ್
ಅಕಿಮಿನೀಸ್
ಜೆಸ್ನೇರಿಯೇಸೀ ಕುಟುಂಬಕ್ಕೆ ಸೇರಿದ ಆಲಂಕಾರಿಕ ಸಸ್ಯ ಜಾತಿ. ಇದರ ವಿವಿಧ ಪ್ರಭೇದಗಳ ಹೂಗಳು ಕೆಂಪು, ನಸುಗೆಂಪು, ಹಳದಿ, ಬಿಳುಪು, ನಸುಬಿಳುಪು, ಕೇಸರಿ ಇತ್ಯಾದಿ ಬಣ್ಣಗಳಲ್ಲಿದ್ದು ಬಹಳ ಸುಂದರವಾಗಿ ಕಾಣುತ್ತವೆಯಲ್ಲದೆ ದೀರ್ಘ ಕಾಲವಿರುವುದರಿಂದ ತೋಟಗಾರಿಕೆಯಲ್ಲಿ ಹೆಚ್ಚಿನ ಜನಪ್ರಿಯತೆ ಗಳಿಸಿವೆ. ಅಕಿಮಿನೀಸ್ ಜಾತಿಯ ಪ್ರಭೇದಗಳನ್ನು ಅಂಚುಸಸ್ಯಗಳಾಗಿಯೂ ಮಡಿಸಸ್ಯಗಳಾಗಿಯೂ ಕುಂಡಸಸ್ಯಗಳಾ ಗಿಯೂ ಬೆಳೆಸುತ್ತಾರೆ. ಈ ಜಾತಿಯಲ್ಲಿ 40ಕ್ಕೂ ಹೆಚ್ಚು ಪ್ರಭೇದಗಳಿವೆ. ಇವುಗಳಲ್ಲಿ ಅನೇಕವು ಗ್ವಾಟೆಮಾಲ ಮತ್ತು ಮೆಕ್ಸಿಕೊ ದೇಶದ ಮೂಲವಾಸಿಗಳು. ಇವುಗಳ ಪೈಕಿ ಕೆಲವು ಮಾತ್ರ ಉದ್ಯಾನವನದಲ್ಲಿ ಪ್ರಾಮುಖ್ಯ ಪಡೆದಿವೆ. ಅಕಿಮಿನೀಸ್ ಸಸ್ಯಗಳಲ್ಲಿ ಗುಪ್ತಕಾಂಡವೂ ಅದರಿಂದ ಹೊರಡುವ ಎಲೆಗಳೂ ಇವೆ. ಎಲೆಗಳನ್ನು ಕೊಡುತ್ತವೆ. ಎಲೆಗಳು ಅಭಿಮುಖ ಸಂಯೋಜನೆಯನ್ನೂ ಕೆಲವು ಸಸ್ಯಗಳಲ್ಲಿ ವರ್ತುಲಜೋಡಣೆಯನ್ನೂ ಪ್ರದರ್ಶಿಸುತ್ತವೆ. ಅವುಗಳ ಅಂಚು ಗರಗಸದ ಹಲ್ಲಿನಂತಿದೆ. ಹೂಗಳು ಒಂಟಿಯಾಗಿಯೊ ಗುಂಪಾಗಿಯೊ ಇರಬಹುದು. ಕೊಳವೆ ಯಾಕಾರದ ಪುಷ್ಪಪತ್ರಗಳು ಅಂಡಾಶಯಕ್ಕೆ ಅಂಟಿದಂತಿದ್ದು ಐದು ಅಸಮ ಭಾಗಗಳಿಂದ ಕೂಡಿವೆ. ಐದು ದಳಗಳಿವೆ. ಇವು ಕೂಡಿಕೊಂಡಿದ್ದು ಬುಡದಲ್ಲಿ ಕೊಳವೆಯಾಕಾರವಾಗಿಯೂ ತುದಿ ಹರಡಿಕೊಂಡಂತೆಯೂ ಇರುತ್ತದೆ. ಕೇಸರಗಳ ಸಂಖ್ಯೆ ೫ರಷ್ಟಿರುತ್ತದೆ. ಅವುಗಳ ಬುಡ ದಳಗಳಿಗೆ ಅಂಟಿಕೊಂಡಿರುತ್ತದೆ. ಕೇಸರಗಳಲ್ಲಿ ಒಂದು ಬಂಜೆಕೇಸರ. ಎರಡು ಕೋಶ ಅಂಡಾಶಯಗಳುಳ್ಳ ನೀಚ ಸ್ಥಿತಿಯದಾಗಿರುತ್ತದೆ. ಅಕಿಮಿನೀಸ್ ಸಸ್ಯಗಳನ್ನು ಗುಪ್ತಕಾಂಡಗಳಿಂದ ಸುಲಭವಾಗಿ ವೃದ್ಧಿಮಾಡಬಹುದು. ಮೆದುಕಾಂಡಗಳನ್ನು ಮಳೆಗಾಲದಲ್ಲಿ ಕತ್ತರಿಸಿ ಮರಳಿನಲ್ಲಿ ನೆಟ್ಟಾಗ ಅವು ಬೇರು ಬಿಡುತ್ತವೆ. ಆದರೆ ಗುಪ್ತಕಾಂಡಗಳಿಂದ ವೃದ್ಧಿಕಾರ್ಯ ಸುಲಭವಾಗಿರುವುದರಿಂದ ಈ ವಿಧಾನದಲ್ಲಿ ವೃದ್ಧಿಮಾಡುವುದು ಹೆಚ್ಚಾಗಿ ಬಳಕೆಯಲ್ಲಿದೆ. ಅಕಿಮಿನೀಸ್ ಜಾತಿಯ ಸಸ್ಯಗಳ ಬೇರುಗಳು ತೀರ ಮೇಲುಭಾಗದಲ್ಲೇ ಹರಡುವುದ ರಿಂದ ಕುಂಡಗಳಲ್ಲಿ ತೆಂಗಿನನಾರು, ಒಣ ಪಾಚಿ ಹಾಕಿ ಸುಲಭವಾಗಿ ಬೆಳೆಯಬಹುದು ಅಥವಾ ನೇರವಾಗಿ ನೆಲದಲ್ಲಿಯೆ, ಬೆಳೆಸಬಹುದು. ಲಶುನಗಳನ್ನು ಮಾರ್ಚಿತಿಂಗಳಿನಲ್ಲಿ ನೆಟ್ಟರೆ ಜೂನ್ ತಿಂಗಳಿನಲ್ಲಿ ಗಿಡಗಳು ಬೆಳೆದು ಹೂ ಬಿಟ್ಟು ನವೆಂಬರ್ ತಿಂಗಳವರೆಗೆ ಉಳಿಯುತ್ತವೆ. ಈ ಸಸ್ಯಗಳನ್ನು ಸರಾಗವಾಗಿ ಗಾಳಿ ಬೆಳಕು ಬರುವಂತೆ ನೆರಳಿನಲ್ಲಿಡಬೇಕು. ಹೂ ಮುಗಿದ ಅನಂತರ ಸಸ್ಯವಿರುವ ಕುಂಡವನ್ನು ಫೆಬ್ರವರಿ ತಿಂಗಳವರೆಗೆ ಎಚ್ಚರಿಕೆಯಿಂದ ನೆರಳಿನಲ್ಲಿ ಇಟ್ಟಿರಬೇಕು. ಮತ್ತೆ ಮಾರ್ಚಿ ತಿಂಗಳಲ್ಲಿ ಕುಂಡದಲ್ಲಿರುವ ಗುಪ್ತಕಾಂಡವನ್ನು ಬೇರೆ ಕುಂಡಗಳಲ್ಲಿ ಹಾಕಿ ಮೊದಲಿನಂತೆ ಬೆಳೆಸಬಹುದು.
ಅಕಿಮಿನೀಸ್ ಅಸಲೆಟ
ಅಕಿಮಿನೀಸ್ ಅಸಲೆಟ ಎಂಬ ಪ್ರಭೇದ 1ಮೀ ಎತ್ತರ ಬೆಳೆಯುವ ಇದು ಸುಂದರವಾದ ಹೂ ಮತ್ತು ಎಲೆಗಳನ್ನು ಬಿಡುತ್ತದೆ. ಇದರ ಗುಪ್ತಕಾಂಡ (ರೈಸೋಮ್) ಸಣ್ಣಗಡ್ಡೆಯ ರೂಪದಲ್ಲಿರುತ್ತದೆ. ತೊಟ್ಟಿನಿಂದ ಕೂಡಿರುವ ಕಂದು ಬಣ್ಣದ ಇದರ ಎಲೆ ಕರಣೆಯಾಕಾರವಾಗಿದ್ದು ಗರಗಸದ ಅಂಚಂತಿದೆ. ಅದರ ಮೇಲುಭಾಗ ಅತಿ ಹಸುರಾಗಿಯೂ ತಳಭಾಗ ಕಂದುಬಣ್ಣದ್ದಾಗಿಯೂ ಇವೆ. ಹೂ ತೊಟ್ಟಿನಿಂದ ಕೂಡಿದ್ದು ಕೆಂಪುಬಣ್ಣವಾಗಿರು ತ್ತದೆ. 2.5ಸೆಂಮಿ ಉದ್ದವಾಗಿರುವ ಅದರ ತಳ ಕೊಳವೆಯಾಕಾರದಲ್ಲಿದೆ. ದಳಗಳ ಮೇಲೆ ಕಪ್ಪು ಮತ್ತು ಹಳದಿ ಚುಕ್ಕೆಗಳು ಇರುತ್ತವೆ.
ಅಕಿಮಿನೀಸ್ ಕಾಕ್ಸೀನಿಯ
ಅಕಿಮಿನೀಸ್ ಕಾಕ್ಸೀನಿಯ ಎಂಬ ಇನ್ನೊಂದು ಪ್ರಭೇದ ಸುಮಾರು 0.75ಮೀ ಎತ್ತರಕ್ಕೆ ಬೆಳೆಯುವ ಕೆಂಪುಕಾಂಡದ ಸಸ್ಯ. ಎಲೆ ಅಭಿಮುಖ ಅಥವಾ ವೃತ್ತಾಕಾರದ ಜೋಡಣೆಯನ್ನು ಪ್ರದರ್ಶಿಸುತ್ತದೆ. ಆಕಾರ ಕರಣೆಯಂತೆ. ಅಂಚು ಗರಗಸದ ಹಲ್ಲಿನಂತೆ ಒಡೆದಿದ್ದು ಲಂಬಾಗ್ರ ತುದಿಯನ್ನು ಹೊಂದಿರುತ್ತದೆ. ಹೂಗಳು ಒಂಟಿಯಾಗಿರುತ್ತವೆ. ಅವುಗಳ ತೊಟ್ಟು ಚಿಕ್ಕವು. ದಳಗಳು ಕೂಡಿಕೊಂಡಿರುತ್ತವೆ. ಪುಷ್ಪಪಾತ್ರೆಗಳಿಗಿಂತ ದಳಗಳು ಎರಡರಷ್ಟು ಉದ್ದವಾಗಿರುತ್ತವೆ. ಇದು ಇತರ ಅಕಿಮಿನೀಸ್ ಪ್ರಭೇದಗಳಿಗಿಂತ ನಿಧಾನವಾಗಿ ಹೂಬಿಡುತ್ತದೆ.
ಅಕಿಮಿನೀಸ್ ಹೆಟಿರೊಫಿಲ
ಅಕಿಮಿನೀಸ್ ಹೆಟಿರೊಫಿಲ ಎಂಬ ಮತ್ತೊಂದು ಪ್ರಭೇದ ಸುಮಾರು 30ಸೆಂಮಿ ಎತ್ತರ ಬೆಳೆಯುವ ಕುಳ್ಳು ಸಸ್ಯ. ಇದಕ್ಕೆ ಅತಿ ಕಂದುಬಣ್ಣದ ಕುಚ್ಚು ಬೇರು ಇರುತ್ತದೆ. ಕರಣೆಯಾಕಾರದ ಇದರ ಎಲೆಗಳು ಗರಗಸದ ಅಂಚಿನಂತೆ ಒಡೆದಿದ್ದು ಲಂಬಾಗ್ರ ತುದಿಯನ್ನು ಹೊಂದಿರುತ್ತದೆ. ಪ್ರತಿ ಪತ್ರದ್ವಯದಲ್ಲೂ ಒಂದೊಂದು ಅಸಮ ಎಲೆ ಇರುತ್ತದೆ. ಉದ್ದವಾದ ತೊಟ್ಟಿನ ಮೇಲೆ ಹೂಗಳು ಒಂಟೊಂಟಿಯಾಗಿರುತ್ತವೆ. ಅವುಗಳು ಹಳದಿ ಅಥವಾ ಕೇಸರಿ ಬಣ್ಣದಲ್ಲಿರುತ್ತವೆ. ಇದು ಮೆಕ್ಸಿಕೊ ದೇಶದ ಮೂಲದ್ದು. ಅಕಿಮಿನೀಸ್ ಪೀಡಂಕ್ಯುಲೇಟ ಎಂಬುದು ಮತ್ತೊಂದು ಪ್ರಭೇದ. ಇದು ಸು. 0.75ಮೀ ಎತ್ತರಕ್ಕೆ ಬೆಳೆಯುತ್ತದೆ. ಇದರಲ್ಲಿ ಕೆಂಪು ಗುಪ್ತಕಾಂಡ ರೋಮಗಳಿಂದ ಕೂಡಿರುತ್ತದೆ. ಕೆಂಪುವರ್ಣದ ಎಲೆಗಳು ಚಿಕ್ಕವಾಗಿದ್ದು ತೊಟ್ಟಿನಮೇಲೆ ಹಲ್ಲಿನಂತಿರುತ್ತದೆ. ಒಂಟಿಯಾಗಿರುವ ಹೂಗಳು ಜೋಲುಬಿದ್ದಿರುತ್ತವೆ. ಅವುಗಳ ಬಣ್ಣ ಹಳದಿ ಮಿಶ್ರಿತ ಕೆಂಪು; ಮೇಲುಭಾಗದಲ್ಲಿ ಕಪ್ಪುಚುಕ್ಕೆಗಳು ಇರುತ್ತವೆ; ಗಂಟಲು ಹಳದಿಬಣ್ಣ. ಈ ಸಸ್ಯ ಗ್ವಾಟೆಮಾಲ ಮೂಲದ್ದು.
ಅಕಿಮಿನೀಸ್ ಟ್ಯೂಬಿಫ್ಲೋರ
ಅಕಿಮಿನೀಸ್ ಟ್ಯೂಬಿಫ್ಲೋರ ಎಂಬುದು ಇನ್ನೊಂದು ಪ್ರಭೇದ. ಇದರ ಹೂವಿನ ಕೊಳವೆ ಉದ್ದವಾಗಿರುವುದರಿಂದ ಇದಕ್ಕೆ ಈ ಹೆಸರು ಬಂದಿದೆ. ತೊಟ್ಟನ್ನುಳ್ಳ ಚಿಕ್ಕ ಚಿಕ್ಕ ಎಲೆಗಳು ಆಯತಾಕಾರವಾಗಿದ್ದು ಅಭಿಮುಖ ಪತ್ರಸಂಯೋಗವನ್ನು ಪ್ರದರ್ಶಿಸುತ್ತವೆ. ಅವುಗಳ ಅಂಚು ಗುಂಡಾದ ಹಲ್ಲುಗಳಾಗಿ ಒಡೆದಿದೆ. ಹೂ 10ಸೆಂಮೀ ಉದ್ದವಾಗಿರುತ್ತದೆ. ಹೂಕೊಳವೆ ಉದ್ದವಾಗಿದ್ದು ಆಲೂಗಡ್ಡೆಯ ಆಕಾರವಾಗಿರುತ್ತದೆ. ಇದರ ಮೂಲ ಆರ್ಜಂಟೀನ.
ಕೃಂಬಿಗಲ್ ರಸ್ತೆ
'ಜಿ.ಎಚ್.ಕೃಂಬಿಗಲ್'' ರ ಗೌರವಾರ್ಥವಾಗಿ ಇಟ್ಟ ಹೆಸರಿನ ರಸ್ತೆ. ಇದು, 'ಬೆಂಗಳೂರು ಲಾಲ್ ಬಾಗಿನ ದ್ವಾರ'ದ ಬದಿಯಲ್ಲೇ ಇದೆ. ಈ ರಸ್ತೆ, 'ಲಾಲ್ ಬಾಗ್ ಪಶ್ಚಿಮ ದ್ವಾರ'ದಿಂದ ಆರಂಭವಾಗಿ, 'ಲಾಲ್ ಬಾಗ್' ಪ್ರಮುಖ ದ್ವಾರದಿಂದ ಮುಂದೆ ಸಾಗಿ, ಹೆಸರುವಾಸಿಯಾದ 'ಮಾವಳ್ಳಿ ಟಿಫಿನ್ ರೂಮ್ಸ್' ಮುಂಭಾಗದ ಮೂಲಕ ಮುಂದುವರೆಯುತ್ತದೆ.'ಕೃಂಬಿಗಲ್', ಹಿಂದೆ, ಲಾಲ್ ಬಾಗ್ ನ ಅತ್ಯಂತ ಪ್ರಭಾವಿ ಕ್ಯೂರೇಟರ್ ಆಗಿದ್ದವರು. ಅನೇಕ ಹೊಸ ಹೊಸ ಸಸ್ಯಗಳು, ಹಣ್ಣು-ಹಂಪಲುಗಳು ಮತ್ತು ತರಕಾರಿಗಳನ್ನು ವಿದೇಶದಿಂದ ತಂದು ಲಾಲ್ ಬಾಗಿನಲ್ಲಿ ಬೆಳೆದು, ರೈತರಿಗೆ ಪರಿಚಯಿಸಿದರು, ಮತ್ತು ಅವನ್ನು ಬೇಸಾಯಮಾಡಲು ಪ್ರೋತ್ಸಾಹಿಸಿದರು. ಸೀಮೆಬದನೇಕಾಯಿ ತರಕಾರಿಯನ್ನು 'ಸಿಲೋನ್' ನಿಂದ ತಂದು ಬೆಂಗಳೂರಿನ ರೈತ ಬಾಂಧವರಿಗೆ ಬೀಜಗಳನ್ನು ಉಚಿತವಾಗಿ  ವಿತರಣೆಮಾಡಿದ್ದರು.
ಉಲ್ಲೇಖಗಳು
<References/>
ವರ್ಗ:ಬೆಂಗಳೂರು
ರಣಧೀರ
ರಣಧೀರ - ೧೯೮೮ ರಲ್ಲಿ ಬಿಡುಗಡೆಯಾದ ಚಿತ್ರ. ರವಿಚಂದ್ರನ್ ನಾಯಕನಟನಾಗಿ ಖುಷ್ಬೂ ನಾಯಕಿಯಾಗಿ ಅಭಿನಯಿಸಿರುವ ಚಿತ್ರ. ಹಂಸಲೇಖ ಚಿತ್ರಕಥೆ, ಸಂಭಾಷಣೆ, ಹಾಡುಗಳನ್ನು ಬರೆದು ಸಂಗೀತವನ್ನೂ ಸಂಯೋಜಿಸಿದ ಈ ಚಿತ್ರದಲ್ಲಿ ಲೋಕೇಶ್, ಮಾ.ಮಂಜುನಾಥ್, ಉಮಾಶ್ರೀ, ಅನಂತನಾಗ್, ಜೈಜಗದೀಶ್, ಸುಧೀರ್, ಶನಿ ಮಹಾದೇವಪ್ಪ, ಜಗ್ಗೇಶ್ ನಟಿಸಿದ್ದಾರೆ. ಅನಂತನಾಗ್, ಮಾ.ಮಂಜುನಾಥ್ ಮತ್ತು ಉಮಾಶ್ರೀಗಳ ಹಾಸ್ಯಭರಿತ ದೃಶ್ಯಗಳು, ಸಂಗೀತ ಮತ್ತು ಆರ್.ಮಧುಸೂದನ್ರ ಚಮತ್ಕಾರಿಕ ಛಾಯಾಗ್ರಹಣ ಇವುಗಳು ಈ ಚಿತ್ರದ ಜನಪ್ರಿಯತೆಗೆ ಕಾರಣವಾದವು.
ಕಥೆ
ಭೂಗತ ದೊರೆ ಭಾಷಾ ತನ್ನ ಬಂಧನಕ್ಕೆ ಕಾರಣನಾದ ಐ.ಜಿ.ಪಿ ಜಗನ್ನಾಥ್, ನ್ಯಾಯಾಲಯದಲ್ಲಿ ಸಾಕ್ಷಿ ನುಡಿಯದಂತೆ, ತನ್ನ ಶಿಷ್ಯ ರೌಡಿ ರಣಧೀರನಿಗೆ ಜೈಲಿನಿಂದಲೇ ಸಂದೇಶ ರವಾನಿಸುತ್ತಾನೆ. ರಣಧೀರ ಜಗನ್ನಾಥ್ ಮನೆಗೆ ತೆರಳಿ ಎಚ್ಚರಿಸಲು ಯತ್ನಿಸಿದಾಗ, ಜಗನ್ನಾಥ್ ನಿರಾಕರಿಸುತ್ತಾನೆ. ರಣಧೀರ ಜಗನ್ನಾಥ್ ಮಗಳು ರಾಧಾಳ ಭಾವಚಿತ್ರ ಕಂಡು, ಆಕೆಯನ್ನು ತನ್ನ ೪ ಮಂದಿ ಸಹಚರರ ಸಹಾಯದಿಂದ, ಕಾಲೇಜು ಪ್ರವಾಸದಿಂದ ಅಪಹರಿಸುತ್ತಾನೆ. ತಾವೆಲ್ಲರೂ ಮಫ಼್ತಿ ಪೋಲೀಸರೆಂದೂ, ರಾಧಾಳನ್ನು ಅಪಾಯದಿಂದ ರಕ್ಷಿಸಲು ತಮ್ಮೊಡನೆ ಚಾರ್ಮುಡಿ ಬೆಟ್ಟದ ತಪ್ಪಲಿನಲ್ಲಿ ಮರೆಯಲ್ಲಿ ಇಟ್ಟಿರುವುದೆಂದು ಸುಳ್ಳು ಹೇಳುತ್ತಾನೆ. ರಾಧಾಳ ಅಣ್ಣ ಇನ್ಸ್ ಪೆಕ್ಟರ್ ಆನಂದ್, ರಣಧೀರನ ಎಚ್ಚರಿಕೆಯ ಪ್ರಕಾರ ರಣಧೀರ ಮಫ಼್ತಿ ಪೋಲೀಸ್ ಎಂದು ಕ್ಯಾಸೆಟ್ ನಲ್ಲಿ ರಾಧಾಳಿಗೆ ಸಂದೇಶ ಕಳಿಸುತ್ತಾನೆ ಮತ್ತು ಹುಡುಕಲು ಸಂಫೂರ್ಣ ಪೋಲೀಸ್ ಪಡೆಯೊಂದಿಗೆ ಹುಡುಕಲು ತೊಡಗುತ್ತಾನೆ. ರಣಧೀರ ಒಬ್ಬ ಪಾತಕಿ ಎಂದು ರಾಧಾಳಿಗೆ ಅರ್ಥವಾಗುವ ಹೊತ್ತಿಗೆ ಅವರಿಬ್ಬರ ಮಧ್ಯೆ ಪ್ರೀತಿ ಅರಳುತ್ತದೆ. ರಾಧಾಳ ಪ್ರೀತಿಗಾಗಿ, ರಣಧೀರ ಪಾತಕ ಲೋಕ ತ್ಯಜಿಸಿ, ಮುರಳಿ ಎಂಬ ಹೊಸಹೆಸರಿನಿಂದ ಪ್ರಾಮಾಣಿಕನಾಗಿ ಬದುಕುವುದಾಗಿ ರಾಧಾಳಿಗೆ ವಚನ ಈಯುವ ಹೊತ್ತಿಗೆ ಆನಂದ್ ರಣಧೀರನನ್ನು ಬಂಧಿಸುತ್ತಾನೆ. ರಾಧಾ ತನ್ನ ಅತ್ತಿಗೆಯ ಬಳಿ ತನ್ನ ಮತ್ತು ರಣಧೀರನ ಪ್ರೀತಿ ಬಗ್ಗೆ ತಿಳಿಸುತ್ತಾಳೆ. ಆನಂದ್, ತನ್ನ ತಂಗಿಗಾಗಿ ನ್ಯಾಯಾಲಯದಲ್ಲಿ ರಣಧೀರನಿಗೆ ಅನುಕೂಲವಾಗುವಂತೆ ಸಾಕ್ಷಿ ಹೇಳುತ್ತಾನೆ. ಮರಣದಂಡನೆಯ ಬದಲು ೨ ವರ್ಷ ಸಾದಾ ಶಿಕ್ಷೆಯನ್ನು ಪಡೆದು ಮರಳುವುದಾಗಿ ರಣಧೀರ, ಆನಂದ್ ನಿಗೆ ಮಾತು ನೀಡುತ್ತಾನೆ. ತನ್ನ ತಂಗಿಯನ್ನು ತಾನೇ ಧಾರೆ ಎರೆಯುವುದಾಗಿ ಹೇಳುವ ಆನಂದ್, ತನ್ನ ಮನೆಗೆಯೇ ಮಾರುವೇಷದಲ್ಲಿ ಬಂದು ರಾಧಾ ಜಿಮ್ಮಿ ಎಂಬ ತನ್ನ ಸ್ನೇಹಿತನನ್ನು ಪ್ರೀತಿ ಮಾಡುತ್ತಿರುವುದಾಗಿಯೂ, ಆತ ೨ ವರ್ಷ ಸಿಂಗಾಪುರದಲ್ಲಿ ವ್ಯವಹಾರ ಮುಗಿಸಿ ಭಾರತಕ್ಕೆ ಮರಳುವವರೆಗೆ, ರಾಧಾಲ ಮದುವೆ ಮಾಡದಂತೆ ತಂದೆ ಜಗನ್ನಾಥ್ ರಿಂದ ಮಾತು ಪಡೆಯುತ್ತಾನೆ. ಜಿಮ್ಮಿ ಆನಂದ್ ನ ಸಹಪಾಠಿ ಮತ್ತು ಕಳ್ಲಸಾಗಣೆಯ ಆರೋಪ ಹೊತ್ತು ಸೀಮ್ಗಾಪುರ ಜೈಲಿನಲ್ಲಿ ಇರುವನು ಮತ್ತು ಎಂದಿಗೂ ಭಾರತಕ್ಕೆ ಬರಲಾರ ಎಂಬುದು ಆನಂದ್ ನ ನಂಬುಗೆ. ಆದರೆ, ಜಿಮ್ಮಿಯನ್ನು ಆಭರಣದ ಆಂಗಡಿಯಲ್ಲಿ ಕಂಡ ಜಗನ್ನಾಥ್ ನ ತಂಗಿ, ಜಿಮ್ಮಿಯನ್ನು ಮನೆಗೆ ಕರೆತರುತ್ತಾಳೆ. ರಾಧಾರ ಅಂದ ಕಂಡ ಜಿಮ್ಮಿ, ಆನಂದ್ ನ ಆಶಯಕ್ಕ್ಕೆ ವಿರುದ್ಧವಾಗಿ ಆಕೆಯನ್ನೇ ವರಿಸಲು ಮತ್ತು ಅದಕ್ಕಾಗಿ ಏನೇ ಮಾಡಲು ಸಿದ್ಧನಾಗುತ್ತಾನೆ. ಸಜೆ ಮುಗಿಸಿ ಹೊರಬಂದ ರಣಧೀರ/ಮುರಳಿಯನ್ನು ಯಮಹಾ ಕಂಪನಿಯಲ್ಲಿ ಉದ್ಯೋಗಿಯಾಗಿಸುತ್ತಾನೆ. ಬೈಕ್ ಸವಾರಿಯಲ್ಲಿ ಪರಿಣತನಾದ ರಣಧೀರ, ಜಿಮ್ಮಿಯ ವಿರುದ್ಧ ವೇಗದ ಬೈಕ್ ಸ್ಪರ್ಧೆಯಲ್ಲಿ ಮೊದಲ ಬಹುಮಾನ ಪಡೆದು, ರಾಧಾಳ ಮನಗೆಲ್ಲುತ್ತಾನೆ. ತನ್ನ ಮಿತ್ರನಾದ, ಯಮಹಾ ಕಂಪನಿಯ ಮಾಲೀಕನೊಂದಿಗೆ ಮಾತನಾಡುವ ಜಗನ್ನಾಥ್, ರಣಧೀರನನ್ನು ಕೆಲಸದಿಂದ ವಜಾ ಮಾಡುವಂತೆ ಆಗ್ರಹಿಸುತ್ತಾನೆ. ತನ್ನ ಉದ್ಯೋಗಿಯನ್ನು ಕೆಲಸದಲ್ಲಿ ಇಟ್ಟುಕೊಳ್ಳುವುದು, ತೆಗೆದುಹಾಕುವುದು ನನ್ನ ನಿರ್ಧಾರ ಎಂದು ಜಗನ್ನಾಥ್ ನ ಮಾತನ್ನು ಧಿಕ್ಕರಿಸುವ ಮಾಲೀಕ, ಪರೋಕ್ಷವಾಗಿ ರಾಧಾ-ರಣಧೀರರ ಪ್ರೇಮಕ್ಕೆ ತನ್ನ ಬೆಂಬಲ ಈಯುತ್ತಾನೆ. ತಾನು ಮುರಳಿಯಾಗಿ ಪರಿವರ್ತನೆ ಆಗಿರುವುದಾಗಿಯೂ, ಪ್ರಾಮಾಣಿಕನಾಗಿ ಬದುಕುವುದಾಗಿಯೂ, ತನಗೆ ರಾಧಾಳ ಕೈನೀಡುವಂತೆ ರಣಧೀರ ಜಗನ್ನಾಥ್ ರನ್ನು ಅವರ ಮನೆಗೆಯೇ ಬಂದು ಆಗ್ರಹಿಸುತ್ತಾನೆ. ಜಗನ್ನಾಥ್ ರಣಧೀರನಿಗೆ ಅವಮಾನ್ ಮಾಡಿ ಕಳಿಸುತ್ತಾನೆ. ಜೈಲಿನಿಂದ ಪರಾರಿಯಾಗಿ, ಭಾಷಾ ಜಿಮ್ಮಿಯ ಜೊತೆಗೂಡಿ ರಾಧಾಳನ್ನು ಮತ್ತು ಜಗನ್ನಾಥ್ ನನ್ನು ಅಪಹರಿಸುತ್ತಾನೆ. ಕುಡಿದ ಮತ್ತಿನಲ್ಲಿ ಚಿತ್ತಾಗಿ ಬಿದ್ದಿದ್ದ ರಣಧೀರನ ಮೇಲೆ ಭಾಷಾನ ಸಹಚರರು ಮಾರಣಾಂತಿಕವಾಗಿ ಹಲ್ಲೆ ಮಾಡುತ್ತಾರೆ ಮತ್ತು ಅವನ ಸಹಚರರನ್ನು ಅಪಹರಿಸುತ್ತಾರೆ. ಆನಂದ್ ಮಾರುವೇಷ ಧರಿಸಿ ತನ್ನ ತಂಗಿ-ತಂದೆಯನ್ನು ಉಳಿಸುವ ಯತ್ನದಲ್ಲಿ ವಿಫಲನಾಗುತ್ತಾನೆ. ರಣಧೀರ ಆಸ್ಪತ್ರೆಯಿಂದ ಎದ್ದು ಬಂದು,ಖೂಳರನ್ನೆಲ್ಲಾ ಬಡಿದು, ತನ್ನವರನ್ನೆಲ್ಲಾ ಉಳಿಸಿಕೊಳ್ಳುತ್ತಾನೆ. ಜಗನ್ನಾಥ್ ಸ್ವತಃ ತಾನೇ ರಾಧಾಳ ಕೈಯನ್ನು ರಣಧೀರನಿಗೆ ನೀಡುತ್ತಾನೆ.
ಕೆ.ಕಾಮರಾಜ್
thumb ಕುಮಾರಸ್ವಾಮಿ ಕಾಮರಾಜ್ (೧೫ ಜುಲೈ ೧೯೦೩–೨ ಅಕ್ಟೋಬರ್ ೧೯೭೫ ) ತಮಿಳು ನಾಡಿನ ಮಾಜಿ ಮುಖ್ಯ ಮಂತ್ರಿ,ಸ್ವಾತಂತ್ರ್ಯ ಹೋರಾಟಗಾರ,ಮುತ್ಸದ್ಧಿಯಾಗಿದ್ದರು.ಇವರು ಸ್ವಾತಂತ್ರ್ಯ ಹೋರಾಟದಲ್ಲಿ ಸಕ್ರಿಯವಾಗಿ ಭಾಗವಹಿಸಿದ್ದರು.. ಭಾರತ ರಾಷ್ಟ್ರೀಯ ಕಾಂಗ್ರೆಸ್ಸಿನಲ್ಲಿ ಮುಂಚೂಣಿ ಸ್ಥಾನದಲ್ಲಿದ್ದು, ಲಾಲ್ ಬಹದ್ದೂರ್ ಶಾಸ್ತ್ರಿ ಮತ್ತು ಇಂದಿರಾ ಗಾಂಧಿಯವರನ್ನು ಪ್ರಧಾನಮಂತ್ರಿಗಳನ್ನಾಗಿಸುವಲ್ಲಿ ಪ್ರಧಾನ ಭೂಮಿಕೆಯನ್ನು ನಿರ್ವಹಿಸಿದವರು. ತಮಿಳು ಬಾಡಿನಲ್ಲಿ ಮುಖ್ಯಮಂತ್ರಿಯಾಗಿ ಮಕ್ಕಳಿಗೆ ಮದ್ಯಾಹ್ನನ ಊಟವನ್ನು ನೀಡಿ ಗ್ರಾಮೀಣ ಭಾಗದ ಲಕ್ಷಾಂತರ ಮಕ್ಕಳು ವಿದ್ಯೆ ಕಲಿಯುವಂತೆ ಮಾಡಿದರು. ಇವರಿಗೆ ಮರಣೋತ್ತರವಾಗಿ ೧೯೭೬ರಲ್ಲಿ ಭಾರತ ರತ್ನ ಪ್ರಶಸ್ತಿಯನ್ನು ನೀಡಲಾಯಿತು,.
ನ್ಯಾಷನಲ್ ಹೈಸ್ಕೂಲ್
ಇತಿಹಾಸ
ಥಿಯೊಸಾಫಿಕಲ್ ಸೊಸೈಟಿಯ ವಿಚಾರಧಾರೆಯನ್ನು ಒಪ್ಪಿಕೊಂಡ ಕೆಲವರು ಬೆಂಗಳೂರಿನ ದೊಡ್ಡಣ್ಣ ಶೆಟ್ಟಿ ಸಂಸ್ಥೆಗಳ ಆವರಣದಲ್ಲಿ ದೇಶೀಯ ಶಾಲೆಯೊಂದನ್ನು 1917ರಲ್ಲಿ ಪ್ರಾರಂಭಿಸಿದರು. ನಂತರ ಅದೇ ಶಾಲೆ ಬಸವನಗುಡಿ ಪ್ರದೇಶದಲ್ಲಿ ನ್ಯಾಷನಲ್ ಹೈಸ್ಕೂಲ್ ಆಗಿ ಅಭಿವೃದ್ಧಿಗೊಂಡು ಈಗ ಅದೊಂದು ಪ್ರತಿಷ್ಠಿತ ಶಿಕ್ಷಣ ಕೇಂದ್ರವಾಗಿ ಬೆಳೆದು ನಿಂತಿದೆ.ಸ್ವಾತಂತ್ರ್ಯ ಸಂಗ್ರಾಮದಲ್ಲಿ ರಾಷ್ಟ್ರೀಯವಾದಿ ಚಿಂತನೆಗಳಿಗೆ ಓಗೊಟ್ಟು ಭಾರತೀಯರನ್ನು ಜಾಗೃತ ಮಾಡುವ ಸಂಘ ಸಂಸ್ಥೆಗಳಲ್ಲಿ ಬೆಂಗಳೂರು ನ್ಯಾಷನಲ್ ಹೈಸ್ಕೂಲ್‌ಗೂ ಪ್ರಮುಖ ಸ್ಥಾನವಿದೆ.
ಉಲ್ಲೇಖಗಳು
<References/>
ವರ್ಗ:ವಿದ್ಯಾಲಯಗಳು
ಅಕಶೇರುಕ ಭ್ರೂಣಶಾಸ್ತ್ರ
ಉಲ್ಲೇಖ
<References />
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ ವರ್ಗ:ಜೀವಶಾಸ್ತ್ರ
ಹಾರೆ
ಹಾರೆಯ ತುದಿಗಳನ್ನು ವಿವಿಧ ಉದ್ದೇಶಗಳಿಗಾಗಿ ರೂಪುಕೊಡಲಾಗಿರುತ್ತದೆ. ಸಾಮಾನ್ಯವಾಗಿ, ಒಂದೇ ಉಪಕರಣದಲ್ಲಿ ಎರಡು ವಿಭಿನ್ನ ಉಪಕರಣ ಕಾರ್ಯಗಳನ್ನು ಒದಗಿಸಲು ಪ್ರತಿ ತುದಿಯು ಭಿನ್ನವಾದ ಆಕಾರವನ್ನು ಹೊಂದಿರುತ್ತದೆ.
ಉಲ್ಲೇಖಗಳು
ವರ್ಗ:ಕೈ ಉಪಕರಣಗಳು
ಪರಿಯಾತ್ರ ಪರ್ವತಗಳು
ಸ್ಥಳ
ಪುರಾಣಿಕ್ ಎನ್‌ಸೈಕ್ಲೋಪೀಡಿಯಾ ಇದನ್ನು ಮಹಾಭಾರತದ ವನಪರ್ವ ೧೮೮, ೧೧೫ ಮಹಾಮೇರುವಿನ ಪಶ್ಚಿಮ ಭಾಗದಲ್ಲಿ ಉಲ್ಲೇಖಿಸುತ್ತದೆ.
ಉಲ್ಲೇಖಗಳು
ವರ್ಗ:ವಿಕಿ ಇ-ಲರ್ನಿಂಗ್‍ನಲ್ಲಿ ತಯಾರಿಸಿದ ಲೇಖನ
ಯಕ್ಷಗಾನ ಕೇಂದ್ರ
1970ರ ದಶಕದಲ್ಲಿ '''ಡಾ. ಟಿ.ಎಂ.ಎ. ಪೈಗಳ ನೇತೃತ್ವದಲ್ಲಿ ಉಡುಪಿಯ ಎಂ.ಜಿ.ಎಂ ಕಾಲೇಜಿನಲ್ಲಿ ಯಕ್ಷಗಾನ ಕಲೆಯ ಸರ್ವತೋಮುಖವಾದ ರಕ್ಷಣೆ, ಪೋಷಣೆ ಹಾಗೂ ಪ್ರಚಾರಕ್ಕಾಗಿ ಯಕ್ಷಗಾನ ಕೇಂದ್ರ'''ವು ಉದ್ಯುಕ್ತವಾಯಿತು. 1971ರ ಜೂನ್ ತಿಂಗಳಲ್ಲಿ ಕೇಂದ್ರ ಸಂಗೀತ ನಾಟಕ ಅಕಾಡೆಮಿಯ ಗುರು ಯೋಜನೆಯನ್ವಯ ಹಿರಿಯ ಕಲಾವಿದ ಸವ್ಯಸಾಚಿ ವೀರಭದ್ರ ನಾಯಕರನ್ನು ನೃತ್ಯಗುರುವಾಗಿ ಕೇಂದ್ರ ಸಂಗೀತ ನಾಟಕ ಅಕಾಡೆಮಿಯು ನಿಯೋಜಿಸಿತು. ಆರಂಭ ಕಾಲದಲ್ಲಿ ಉಡುಪಿಯ ಅದಮಾರು ಮಠದ ಯತಿಗಳಾದ ಶ್ರೀ ಶ್ರೀ ವಿಬುಧೇಶತೀರ್ಥ ಶ್ರೀಪಾದರು ಶ್ರೀಕೃಷ್ಣ ಮಠದಲ್ಲಿ ಕೇಂದ್ರದ ವಿದ್ಯಾರ್ಥಿಗಳಿಗೆ ಧರ್ಮಾರ್ಥ ಊಟದ ವ್ಯವಸ್ಥೆ ಕಲ್ಪಿಸಿಕೊಟ್ಟರು. 'ಗುರುಕುಲ ಮಾದರಿಯ ಶಿಕ್ಷಣ ಕೇಂದ್ರ'ದಲ್ಲಿ ಯಕ್ಷಗಾನ ಪಾಠ್ಯ ಸಿದ್ಧಗೊಂಡು ಪ್ರಥಮ ವರುಷದಲ್ಲಿ ಯಕ್ಷಗಾನಕ್ಕೆ ಸಂಬಂಧಿಸಿದ ತಾಳ, ಹೆಜ್ಜೆಗಳು, ರಾಗಗಳು, ಮಟ್ಟುಗಳು, ಕುಣಿತ, ಅಭಿನಯ, ಮುಖವರ್ಣಿಕೆ ಇತ್ಯಾದಿಗಳನ್ನೊಳಗೊಂಡ ಸಾಮಾನ್ಯ ಶಿಕ್ಷಣ ನೀಡುವುದರೊಂದಿಗೆ ಕನಿಷ್ಟ ನಾಲ್ಕು ಸಾಂಪ್ರದಾಯಿಕ ಪ್ರಸಂಗಗಳ ಅಭ್ಯಾಸ, ಪ್ರದರ್ಶನಗಳಿಗೆ ವ್ಯವಸ್ಥೆ ಮಾಡಲಾಯಿತು. ಎರಡನೆಯ ವರುಷದಲ್ಲಿ ಆಯ್ದ ಐದು ಮಂದಿ ವಿದ್ಯಾರ್ಥಿಗಳಿಗೆ ಕುಣಿತ, ಅಭಿನಯ, ಸಂಗೀತ, ಭಾಗವತಿಕೆ, ಚೆಂಡೆ ಮದ್ದಳೆಗLಳಲ್ಲಿ ಯಾವುದಾದರೂ ಒಂದು ಭಾಗದಲ್ಲಿ ವಿಶೇಷ ತರಬೇತಿಯನ್ನು ನೀಡುವ ವ್ಯವಸ್ಥೆ ಮಾಡಲಾಯಿತು. ಇದು ಕಳೆದ ಮೂರು ದಶಕಗಳಿಗೂ ಮೀರಿ ಅನೂಚಾನವಾಗಿ ನಡೆಯುತ್ತ ಬಂದಿದೆ. ಯಕ್ಷಗಾನ ಕೇಂದ್ರದ ನೂತನ ಕಲಾಸಮುಚ್ಚಯ - ಶಿವಪ್ರಭಾ- ದ ಆರಂಭದೊಂದಿಗೆ ಶಿಕ್ಷಣ ವ್ಯವಸ್ಥೆ ಇನ್ನೂ ಬಲಗೊಂಡು ಸಾಮಾನ್ಯ ಜನರಿಗೂ ವಾರಾಂತ್ಯಗಳಲ್ಲಿ ಯಕ್ಷಗಾನ ಶಿಕ್ಷಣ ನೀಡುವ ಯೋಜನೆ ಪರಂಪರೆಯಾಗಿ ಇಂದಿಗೂ ಬೆಳೆದು ಬಂದಿದೆ.
ವರಮಹಾಲಕ್ಷ್ಮಿ ವ್ರತ
ಅಧಿಕೃತ ಹೆಸರು ಆಚರಿಸಲಾಗುತ್ತದೆ ರೀತಿ ಮಹತ್ವ ಆವರ್ತನ ಶ್ರಾವಣಮಾಸದ ಪ್ರಸಿದ್ಧಹಿಂದೂಪರ್ವ(ಹಬ್ಬ)ಗಳಲ್ಲಿವರಮಹಾಲಕ್ಷ್ಮೀವ್ರತವೂ ಒಂದು.
ಯಕ್ಷಗಾನ ಕೇಂದ್ರ
'ಯಕ್ಷಗಾನ ಕೇಂದ್ರ thumbnail|RegionalResouceCenterUdupi